lisari.blogspot.com: Το κύκνειο άσμα των Μαθηματικών....\nΤην Πέμπτη 11 Οκτωβρίου 2018, δηλαδή ένα μήνα αφού έχουν ξεκινήσει τα μαθήματα στα Ελληνικά σχολεία, το Υπουργείο Παιδείας αναγγέλλει την μείωση του αριθμού των εξεταζομένων μαθημάτων του Γενικού Λυκείου για το σχολικό έτος 2018 - 19!\nΤο πλήρες κείμενο που αναρτήθηκε στον ιστότοπο του Υπουργείου Παιδείας είναι εδώ.\nΤο μέλος της lisari team Γιάννης Ζαμπέλης τα έχει τακτοποιήσει όλες τις αλλαγές πολύ κομψά στους παρακάτω πίνακες.\nΟι παραπάνω πίνακες με δείχνουν τα μαθήματα που διδάσκεται ο μαθητής στο Λύκειο και σε ποια θα εξεταστεί στις ενδοσχολικές εξετάσεις του Ιουνίου.\nΓρήγορες παρατηρήσεις αφού όλα αυτά ανακοινώθηκαν σε χρόνο μηδέν του σχολικού έτους:\n1) Τέλος η εξέταση της Γεωμετρίας για τη Β΄ Λυκείου. Θα εξετάζεται μέχρι την Α΄ Λυκείου!\n2) Τέλος η εξέταση της Άλγεβρας για τους μαθητές των Θετικών Σπουδών, θα εξετάζεται κανονικά για τους μαθητές των Ανθρωπιστικών Σπουδών!!\n3) Φέτος θα διδαχθούν και θα εξεταστούν όλοι οι μαθητές Μαθηματικά και στοιχεία Στατιστικής και του χρόνου το μάθημα καταργείται!\n4) Τέλος η εξέταση της Φυσικής και της Χημείας από την Β΄ Λυκείου. Ας μείνουμε όμως στα Μαθηματικά που είναι το αντικείμενο μελέτης του ιστότοπου...\nΜέχρι χθες προσπαθούσα να βρω κίνητρα στους μαθητές της Β Λυκείου να προσέξουν το μάθημα της Γεωμετρίας (αν μείνω στην αναγκαιότητα και τα οφέλη της Γεωμετρίας αυτά δυστυχώς δεν τους συγκινούν). Τελικά καταλήξαμε στα Φύλλα Εργασίας που θα περιέχουν τις βασικές γνώσεις (θεωρία και ασκήσεις) από κάθε μάθημα. Θα είναι ένας μπούσουλας για τις εξετάσεις! Οι εξετάσεις του Ιουνίου με κρατούσαν "όρθιο" μέσα στην τάξη... Την Δευτέρα καλούμαι να τους ενημερώσω ότι το μάθημα αυτό δεν θα εξεταστεί τον Ιούνιο! Άρα με τη βούλα του Υπουργείου Παιδείας δεν αποτελεί σημαντικό μάθημα! Άρα το Υπουργείο Παιδείας δίνει το δικαίωμα στους μαθητές να μου πουν "...τελικά κύριε είχαμε δίκιο που σας λέγαμε ότι η Γεωμετρία στη Β Λυκείου δεν μας χρειάζεται"!\nΠροφανώς αυτό θα αντιμετωπίσουν όλοι οι συνάδελφοι που το μάθημά τους δεν θα εξεταστεί στις ενδοσχολικές εξετάσεις 2018 - 19. Μια αναστάτωση που δεν τεκμηριώθηκε αρχικά γιατί έγινε και κατά δεύτερον γιατί τώρα! Γιατί τέτοια βιασύνη; Εμείς οι "τεμπέληδες" καθηγητές (όπως κάποιοι μας λέτε) μας συμφέρει για θα έχουμε λιγότερα γραπτά να διορθώσουμε, οπότε δεν φωνάζουμε γιατί ξεβολευτήκαμε, αλλά γιατί το θεωρούμε λάθος και άκαιρο να γίνει τώρα.\nΑν φύγουμε από το "δάσος" και εξετάσουμε το "δέντρο" θα παρατηρήσουμε τα εξής ευτράπελα!\n1) Το μάθημα της Γεωμετρίας τα τελευταία έτη έχει μια γνησίως φθίνουσα πορεία. Κάθε χρόνο απαξιώνεται όλο και πιο πολύ. Κάθε χρόνο ακούμε από τα Κυβερνητικά στελέχη του Υπουργείου ότι θα αναβαθμιστεί και τελικά δεν το βλέπουμε να γίνεται. Η μεγαλύτερη αναβάθμιση που διαπιστώσαμε ήταν τα περσινά θέματα των εξετάσεων με τους τύπους με το μήκος και το εμβαδόν του κύκλου!! Πλέον τα εξοβελίζουμε επίσημα και από τις ενδοσχολικές εξετάσεις της Β΄ Λυκείου!\nΑς καταλάβουν όλοι οι υπεύθυνοι που καθορίζουν την τύχη της εκπαίδευσης ότι δεν υπάρχει Γεωμετρία και Άλγεβρα, δεν είναι δύο διαφορετικά μαθήματα, είναι ένα! Μπορεί να μιλάμε για Ανάλυση, Άλγεβρα, Γεωμετρία, Στατιστική και Πιθανότητες αλλά όλα αποτελούν ένα σώμα. Όλα είναι μαθηματικά. Είναι αδιαίρετα και δεν μπορούμε να τα ξεχωρίσουμε. Δεν γίνεται να διδάσκεις μία παράγραφο στα μαθηματικά και να μην διδάσκεις μία άλλη. Δεν υπάρχουν στεγανά, Γεωμετρία βρίσκεις στην Άλγεβρα και Άλγεβρα βρίσκεις στη Γεωμετρία.\n2) Το παραλήρημα, η τέλεια παράκρουση γίνεται στο μάθημα των Μαθηματικών και Στοιχεία Στατιστικής!\nΑπό εκεί που μπορούσαν να το επιλέξουν όλοι οι μαθητές της Γ΄ Λυκείου, στην πορεία εξαιρέθηκαν οι υποψήφιοι των Παιδαγωγικών σχολών! Μετά από χρόνια αναγγέλλεται ότι το μάθημα αυτό θα διδάσκεται μεν στη Γ Λυκείου αλλά δεν το δίνει κανείς υποψήφιος της Τριτοβάθμιας εκπαίδευσης! Για κάποια χρόνια ένα κεφάλαιο, οι Πιθανότητες, διδάσκονται στην Α΄ Λυκείου! Τα νέα σχολικά βιβλία της Α΄ Λυκείου τυπώνονται και περιέχουν επίσημα την παράγραφο αυτή! Όμως ούτε αυτό αρκεί και αλλάζει άμεσα! Σταματάει να διδάσκονται οι Πιθανότητες από την Α΄ Λυκείου! Η σύγχυση έχει έρθει και δεν λέει να σταματήσει...\nΤο κερασάκι στην τούρτα θα το βάλει το Υπουργείο Παιδείας στις 4/9/2018 όταν αναγγέλλει ότι το εν λόγω μάθημα για το επόμενο σχολικό έτος [2019 - 20] καταργείται τελείως! Και πριν καταργηθεί, για το σχ. έτος [2018 - 19] θα εξεταστούν ενδοσχολικά όλοι οι μαθητές!\n3) Επίσης, βλέπουμε τους μαθητές της Β Λυκείου που τους ενδιαφέρουν τα Μαθηματικά ( = Θετικών Σπουδών) να μην δίνουν Άλγεβρα και τους μαθητές που δεν τους ενδιαφέρουν τα Μαθηματικά (= Ανθρωπιστικών Σπουδών) να το δίνουν!! Ως καψόνι ακούγεται... αλλά είναι αλήθεια!\n4) Και κάτι τελευταίο: δέκα μέρες μετά από την αποστολή οδηγιών για την Α΄ και Β Λυκείου το Υπουργείο Παιδείας αποφασίζει να αλλάξει τα εξεταζόμενα μαθήματα! Άρα μήπως πρέπει να αλλάξει ξανά τις οδηγίες των μαθημάτων;;\nΚαι να φανταστείτε ότι όλα αυτά πραγματοποιήθηκαν το έτος 2018, το έτος των Μαθηματικών! Να το χαιρόμαστε!\nkostakis 12 Οκτ 2018, 10:56:00 μ.μ.\nXronia polla!kai kala xristougenna!\nAnte na eksigeis stout goneis mathiton b lykeiou oti stin algebra prepei na riksoun to varos!xoris aftin den ksekinaei I g lykeiou,pos na to kanoume????\nK oti opoiadipote paramelisi apo tin mathiti tha einai eis varos tou.\nNa min miliso gia tin ponemeni mas Geometria!\nPosa themata g lykeiou eidate fetos na kikloforoun stirizomena stin Geometria???\nApo theorima Thali,omoiotita trigonon,nomo sinimitonon..apo Ola eixe o mpakses...\nK ksafnika apo avrio den tha anoigei kaneis vivlio!\nMakis Chatzopoulos 13 Οκτ 2018, 7:25:00 π.μ.\nΠολύ σωστά Κώστα! Υπάρχουν αρκετά προβλήματα Γεωμετρίας στην Γ Λυκείου. Τι θα κάνουμε με αυτά; Πώς θα τα διδάξουμε; Θα θεωρήσουμε ότι τα γνωρίζουν - θυμούνται από το Γυμνάσιο; Είμαι σε απόγνωση και νιώθω ότι δεν έχουμε αντιληφθεί σε βάθος τις μας ζητούν να κάνουμε...\nUnknown 13 Οκτ 2018, 12:09:00 π.μ.\nΠραγματικά θεωρώ ότι το μόνο που μπορώ να γράψω είναι : Θλίβομαι για το κατάντημα... για την Παιδεία που θα παραδώσω στα παιδιά μου... για την Παιδεία που θα παραδώσουμε στην επόμενη, στις επόμενες γενιές... Ντροπή... ντροπή τουλάχιστον...\nΩς ΕΜΕ πρέπει να αντιδράσουμε ΑΜΕΣΑ... με όποιο τρόπο, με όποιο κόστος !\nnik 13 Οκτ 2018, 11:24:00 π.μ.\nΜάκη, αν και συμφωνώ με την άποψή σου, θα ήθελα να δούμε και την άλλη πλευρά του νομίσματος! (για να μην παρεξηγηθώ, δεν είμαι συριζα)\nΈχουμε καταλήξει ως χώρα, ως καθηγητές και εμείς ως κλάδος στο τι σύστημα θέλουμε;\nΠροτιμάμε πανελλήνιες με 4 μαθήματα όπως τώρα; Ή με 9; Ή όπως πιο παλιά επί Αρσένη με 28 (14+14); Προσωπικά γνωρίζω πολλούς υποστηρικτές διαφορετικών απόψεων.\nΓια χρόνια, πολλοί λέγαμε ότι τα μαθήματα κορμού (επί δεσμών) και γενικής παιδείας πλέον, είναι στην Γ Λυκείου αχρείαστα και τώρα που καταργούνται και πάει να γίνει τάξη εξειδίκευσης υπάρχουν αντιδράσεις.\nΣε ενδοσχολικό επίπεδο, θέλουμε εξετάσεις σε 16 μαθήματα στη Β' Λυκείου; Αν όχι, σε πόσα μαθήματα και ποια; Βλέπω κι εδώ την ίδια δυσαρέσκεια για τη μείωσή τους αν και πολλοί θα συμφωνήσουμε ότι αρκετά παιδιά την άνοιξη της Β' λυκείου έχουν ήδη ξεκινήσει την προετοιμασία τους για τις πανελλαδικές και δεν είναι ό,τι καλύτερο να έχουν τον Μάιο επαναλήψεις σε 16 αντικείμενα.\nΕπι πλέον θεωρώ κατάντια (όχι προφανώς για τον εκπαιδευτικό, αλλά) για το σύστημά μας να χρειάζεται τις εξετάσεις για να τραβήξει την προσοχή και το ενδιαφέρον των μαθητών.\nΜήπως αυτό που πρέπει να ψάξουμε είναι το πώς θα καταφέρουμε η απόκτηση γνώσεων και παιδείας να αποτελούν την πεμπτουσία της εκπαίδευσης και όχι οι εξετάσεις;\nΓια να συνοψίσω, νομίζω ότι είναι πρακτικά αδύνατο από το υπουργείο της οποιασδήποτε κυβέρνησης να ικανοποιήσει τους πάντες. Μήπως θα ήταν καλύτερο να προτείνουμε ο καθένας το σύστημα που θεωρεί καλύτερο αντί να αναθεματίζουμε;\nΜάκης Χατζόπουλος 15 Οκτ 2018, 10:37:00 μ.μ.\nΣε ευχαριστώ για την τοποθέτηση και πιο πολύ για το θάρρος να μιλήσεις και να πεις την άλλη άποψη. Θα σε πλήρωνα (που λέει ο λόγος) να τα έγραφε αυτά! Πίστεψε έτσι γίνεται πολιτισμένη συζήτηση.\nΌσο για το σχόλιο «…για να μην παρεξηγηθώ, δεν είμαι Σύριζα» δεν παρεξηγείσαι ό,τι και να είσαι, δεν καταγγέλλουν τα κόμματα ή παρατάξεις αλλά τις ιδέες και τους πολέμιους της επιστήμη μας.\nΓια να είμαι δίκαιος θα πάρω θέση σε ό,τι αναφέρεις.\nΓράφεις: «Έχουμε καταλήξει ως χώρα, ως καθηγητές και εμείς ως κλάδος στο τι σύστημα θέλουμε;»\nΕιλικρινά δεν ξέρω!! Συνηθίζουμε να διαμαρτυρόμαστε! Και λησμονούμε κάτι όταν φύγει – περάσει! Έτσι δεν έγινε και με την Τράπεζα θεμάτων; Οι περισσότεροι έλεγαν τα χειρότερα, πλέον όλοι την νοσταλγούν! Ούτε και εγώ ξέρω πόσα μαθήματα είναι σωστό να δίνουν οι μαθητές, οπότε έχεις χίλια δίκαια να το σημειώνεις.\nΓράφεις: «Για χρόνια, πολλοί λέγαμε ότι τα μαθήματα κορμού (επί δεσμών) και γενικής παιδείας πλέον, είναι στην Γ Λυκείου αχρείαστα και τώρα που καταργούνται και πάει να γίνει τάξη εξειδίκευσης υπάρχουν αντιδράσεις».\nΠάλι σωστά!! Απλά το εξετάζεις τα τελευταία έτη!! Το θέμα είναι ότι δεν ξεκινήσαμε από εκεί! Αρχές του 2000 το έδιναν το μάθημα Μαθηματικά και Στοιχεία Στατιστικής κοντά στους 30.000 υποψήφιους (αν θυμάμαι καλά)! Ήταν το μάθημα εξέτασης για τους υποψήφιους των Παιδαγωγικών Σχολών. Στη συνέχεια, το αφαίρεσαν και πλέον το καταργούν! Προφανώς στη θέση που ήλθε λογικό είναι να το κόψουν! Καλά κάνουν! Αλλά τελικά αυτό μου θυμίζει πιο πολύ σχέδιο, υποτιμάμε ένα προϊόν για το καταργήσουμε οριστικά! Άρα η πτώση είναι τεράστια αυτού του μαθήματος και πλέον οι φωνές μας πρέπει να συνεχίσουν από εκεί που έπαψε να είναι βασικό μάθημα εξέτασης για πολλές σχολές των Ανθρωπιστικών Σπουδών και όχι στο τέλος που ήταν ένα βάσανο έτσι όπως το έκαναν!\nΜάκης Χατζόπουλος 15 Οκτ 2018, 10:38:00 μ.μ.\nΓράφεις: «Σε ενδοσχολικό επίπεδο, θέλουμε εξετάσεις σε 16 μαθήματα στη Β' Λυκείου; Αν όχι, σε πόσα μαθήματα και ποια; Βλέπω κι εδώ την ίδια δυσαρέσκεια για τη μείωσή τους αν και πολλοί θα συμφωνήσουμε ότι αρκετά παιδιά την άνοιξη της Β' λυκείου έχουν ήδη ξεκινήσει την προετοιμασία τους για τις πανελλαδικές και δεν είναι ό,τι καλύτερο να έχουν τον Μάιο επαναλήψεις σε 16 αντικείμενα».\nΠάλι στοχεύεις σωστά! Πάλι χτυπάς στην ουσία! Είναι ένας γόνιμος διάλογος χωρίς πορώσεις και παρωπίδες!\nNik και εγώ θα σου πως δεν ξέρω… Δεν ξέρω αν πρέπει να δίνουν όλα τα μαθήματα. Μάλλον δεν πρέπει. Πόσα πρέπει; Εκεί θα τα χαλάσουμε στο ζύγι, άρα δέχομαι ότι η μείωση είναι σωστή! Αλλά όχι να ανακοινωθεί μεσούσης της σχολικής περιόδου! Όχι με αυτόν τον τρόπο! Όχι με αναστάτωση της εκπαιδευτικής διαδικασίας. Αν κάποιος μαθητής αναστατώσει την τάξη τότε ο καθηγητής τον αποβάλλει γιατί τον εμποδίζει να διδάξει. Ομοίως, αν ένας εκπαιδευτικός φέρει αναστάτωση τότε λογοδοτεί στον Διευθυντή του κοκ. Εδώ που η κυβέρνηση το κάνει πρέπει να το χαιρετίσουμε το γεγονός;\nΕπίσης, αφαιρεί την εξέταση της Άλγεβρας από αυτούς που τους ενδιαφέρει και εξετάζονται όσοι δεν ενδιαφέρονται! Με ποια λογική; Ποιο πολύ για καψόνι μου κάνει παρά για σχέδιο!! Επίσης, Γεωμετρία και Άλγεβρα δεν μπορούν να σπάσουν. Είναι ένα μάθημα, μια επιστήμη. Είναι αν λέμε η Φυσική είναι μέσα αλλά η Μηχανική εκτός! Τουλάχιστον αν δεν τους έβγαιναν τα νούμερα έπρεπε να κάνουν συνεξέταση των δύο μαθημάτων (Άλγεβρα – Γεωμετρία).\nΓράφεις: «Επι πλέον θεωρώ κατάντια (όχι προφανώς για τον εκπαιδευτικό, αλλά) για το σύστημά μας να χρειάζεται τις εξετάσεις για να τραβήξει την προσοχή και το ενδιαφέρον των μαθητών.Μήπως αυτό που πρέπει να ψάξουμε είναι το πώς θα καταφέρουμε η απόκτηση γνώσεων και παιδείας να αποτελούν την πεμπτουσία της εκπαίδευσης και όχι οι εξετάσεις;»\nΘα γίνω μονότονος και θα σου πω ότι έχουν βάση όσα λες και είναι απόλυτα σωστά! Απλά δέχομαι και τους κανόνες που μου έχει υποδείξει το σχολείο όπως «μάθημα που δεν εξετάζεται δεν το διαβάζουν οι μαθητές». Θα ήταν πολύ ρομαντικό να παρακαλούσα να μην συμβαίνει κάτι τέτοιο. Και προφανώς με αυτές τις τακτικές της υπαναχώρησης στα μέσα Οκτωβρίου φέρνουν χειρότερα αποτελέσματα. Επαναπαύουν τους μαθητές γιατί η ροή είναι καθοδική και ο μαθητής το βλέπει, το αντιλαμβάνεται γρήγορα και προσαρμόζεται απευθείας!\nΓράφεις: «Για να συνοψίσω, νομίζω ότι είναι πρακτικά αδύνατο από το υπουργείο της οποιασδήποτε κυβέρνησης να ικανοποιήσει τους πάντες. Μήπως θα ήταν καλύτερο να προτείνουμε ο καθένας το σύστημα που θεωρεί καλύτερο αντί να αναθεματίζουμε;»\nNik μου εύχομαι το Υπουργείο τουλάχιστον να ικανοποιεί τον εαυτό του! Να μπορεί να δικαιολογήσει αυτά που κάνει και επιχειρεί! Όπως μάθημα στις 9 για να κοιμηθεί περισσότερο ο μαθητής, λιγότερα μαθήματα στην Α και Β Λυκείου, πιο προσιτό ΕΠΑΛ, ισοτιμία ΤΕΙ και ΑΕΙ και χίλια άλλα παραδείγματα για να μας αποδείξουν ότι θέλουμε ένα εκπαιδευτικό χώρο που να υπνωτίζει τους μαθητές και όχι να τους δραστηριοποιεί. Όσο για τις προτάσεις είναι πολλές και γίνονται καθημερινά από πολλά μέσα, το θέμα είναι να τις αναζητήσουν και όχι να ρωτούν ΜΟΝΟ τους Κοινωνιολόγους, Πολιτική Παιδεία και τους καθηγητές του μαθήματος «Σύγχρονος Κόσμος: Δημοκρατία και Πολίτης»!\nMaria Sabani 13 Οκτ 2018, 12:00:00 μ.μ.\nΤο ζήτημα είναι οτι είναι ένα ξεκάθαρο χτύπημα στην καλλιέργεια της σκέψης και της λογικής. Στις περισσότερες χώρες του εξωτερικού η Γεωμετρία εξετάζεται για την εισαγωγή στην Τριτοβάθμια Εκπαίδευση κι εμείς εδώ...\n7 κσε 13 Οκτ 2018, 1:05:00 μ.μ.\nΤα τελευταία 20 χρόνια υπάρχει μια λογική βα μειώνουν την ύλη στα μαθηματικά. ΠΟΥ φτάσαμε??\nΤελειώνουν το λύκειο και δεν γνωρίζουν τα στοιχειώδη των μιγαδικών....τα στοιχειώδη της αλγεβρας(πινακες συστήματα).\nΗ γεωμετρία υπο διωγμό.\nΑνάλυση χωρίς βασική ύλη απο ολοκληρώματα και καταργηση του θεωρήματος αρχικής συνάρτησης.\nΌΛΑ ΑΥΤΑ ΟΠΩΣ ΕΙΠΩΘΗΚΕ ΚΑΙ ΠΙΟ ΠΡΙΝ ΤΟ 2018!\nΗ ΕΜΕ αλήθεια που είναι???\nΑς αφιερώσω ένα τραγούδι σε όλους 《καληνύχτα ελλάδα》 going throug.\nAlex A. 13 Οκτ 2018, 5:06:00 μ.μ.\nΜΑΡΙΝΗΣ ΠΑΝΟΣ 14 Οκτ 2018, 12:49:00 π.μ.\nΑντί να κλαιγόμαστε ας κανουμε κάτι ας φτιαξουμε μια ομάδα αντίδρασης στο fb ,για να μετρήσουμε τις δυνάμεις μας ,ας τις ενώσουμε μαζί με τους φυσικούς καιτους πληρφορηκάριους .Αν πετύχει ,θα το καταλάβουμε .Η σημερινή πολιτικη ηγεσία φοβάται τα social media.\nΜαυροειδής Ανδρέας 14 Οκτ 2018, 5:47:00 μ.μ.\nΜε τι τρόπο να πείσουμε μαθητές και γονείς ότι αν δεν γίνει σε βάθος μελέτη και εξάσκηση στην Άλγεβρα Β' Λυκείου , ο μαθητής δεν έχει καμία ελπίδα στις πανελλήνιες εξετάσεις;;;\nΣτο τέλος χαρακτηριζόμαστε γραφικοί!\nNikos Golfis 14 Οκτ 2018, 9:31:00 μ.μ.\nΜάκη είναι οντως εκτός η Άλγεβρα στη Β Λυκείου, γιατί έτσι όπως αναγράφεται δεν είναι ξεκάθαρο!\nΜάκης Χατζόπουλος 15 Οκτ 2018, 10:40:00 μ.μ.\nΝίκο φαντάζεσαι να το έχω παρανοήσει το κείμενο και να έχω φέρει αναστάτωση χωρίς λόγο; Τότε θα ήμουν εγώ ο υπαίτιος της αναστάτωσης! Δυστυχώς όμως, αφού έγινε ερώτηση στο Υπουργείο Παιδείας, τμήμα Δευτεροβάθμιας Εκπαίδευσης. Επίσης, αν μετρήσεις τα μαθήματα θα δίνεις ότι τόσα βγαίνουν!!! Δηλαδή για να γίνουν 6 τα μαθήματα στη Β Λυκείου πρέπει να αφαιρέσουμε αυτά που φαίνονται στον πίνακα. Διαφορετικά ποια θα εξαίρεσης; Για δες το σε παρακαλώ και ξανά μιλάμε...\nΜάκης Χατζόπουλος 15 Οκτ 2018, 10:41:00 μ.μ.\nΆσε που ο σύμβουλος μου είναι ο Γιάννης Ζαμπέλης που τα έχει εξετάσει όλα πολύ καλά και τον εμπιστεύομαι!\nΣιαννης Νικος 15 Οκτ 2018, 7:13:00 π.μ.\nΔεν εκπλησσουν οι επιλογες του υπουργειου. Απολυτο μπαχαλο παντου(ας βρουμε εστω και εναν τομεα που δεν επιχειρουν κατι αναλογο). Τεραστια απαξιωση των καθηγητων και του μαθηματος μας ολα αυτα τα χρονια. Σκεφτειτε μονο τα αποτελεσματα των εξετασεων στην Αλγεβρα τον προσεχη Ιουνιο απο τους μαθητες των Ανθρωπιστικων σπουδων...Ε.Μ.Ε υπαρχει?\nCHRISTOS TSANTILOGIANNIS 16 Οκτ 2018, 11:25:00 π.μ.\nΕπίσης , για ποιο λόγο πρέπει να εξετάζεται η νεοελληνική γλώσσα στην Α και Β λυκείου , αφού όλοι οι μαθητές εξετάζονται στην Γ λυκείου ;\nΜια εξέταση είναι αρκετή στα τρία χρόνια. Γιατί να επιβαρύνουμε τα παιδιά;\nUnknown 16 Οκτ 2018, 1:55:00 μ.μ.\nΑγαπητέ μου Μάκη μη χαλιέσαι, χωρίς λόγο. Τίποτα από αυτά δεν πρόκειται να εφαρμοστεί. Σε λίγο καιρό αυτοί θα αποτελούν παρελθόν.


Διαδηλώσεις: Παρουσία εισαγγελέα οι πορείες | NemeaPress\nΠαρουσία εισαγγελέα θα γίνονται πλέον οι διαδηλώσεις και οι πορείες, σύμφωνα με ρεπορτάζ του Ant1.\nΌλες οι εισηγήσεις κατατείνουν προς αυτή την κατεύθυνση και, όπως φαίνεται, είναι πολύ πιθανόν τελικά να δούμε αυτήν την παράμετρο στο νέο σχέδιο νόμου που θα έρθει στη Βουλή άμεσα.\nΟ εισαγγελέας θα μπορεί να προτείνει εναλλακτικές διαδρομές σε περίπτωση που οι διαδηλωτές δεν υπακούσουν στις οδηγίες του επικεφαλής της αστυνομικής δύναμης.\nΕπιπρόσθετα, θα κρίνει τα αριθμητικά δεδομένα, ακόμη κι αν υπάρχει διαφορετική εκτίμηση της Αστυνομίας, προκειμένου οι διαδηλωτές να καταλαμβάνουν το τμήμα του δρόμου που τους αναλογεί.\n← Ευχές από την Agro-Trust Μελετητική Βασιλόπουλος Δημήτρης και Συνεργάτες\nΤο νέο όνομα που ακούγεται για Πρόεδρος της Δημοκρατίας →


archaeopteryx: Τα αιολικά και τα φωτοβολταϊκά, εξακολουθούν και έχουν το πιο ακριβό ρεύμα\nΤα αιολικά και τα φωτοβολταϊκά, εξακολουθούν και έχουν το πιο ακριβό ρεύμα\nΜε βάση το levelized cost, δηλαδή το κόστος ανά μεγαβατώρα που θα παράξει μία ηλεκτροπαραγωγική μονάδα στην διάρκεια της ζωής της, λαμβάνοντας υπ' όψη αρχικά και τελικά κόστη, οι ΑΠΕ εξακολουθούν και είναι οι ακριβότερες.\nΤα ηλιοθερμικά (που κάτι ΑΠΕτεώνες προωθούν για την Κρήτη) παράγουν εξωπραγματικά ακριβό ρεύμα.\nΤο αιολικό ρεύμα (όταν φυσάει) και το φωτοβολταϊκό (όταν έχει ήλιο) δεν έχουν αναγκαστικά υψηλό κόστος (άσε την τιμή που είναι η ταρίφα!). Απλά δεν φυσάει και δεν έχει ήλιο συνέχεια, και για αυτό είναι ακριβά. Χαμηλή "διαθεσιμότητα" (πόσο ρεύμα παράγεται σε ένα χρόνο σε σχέση με την ονομαστική ισχύ). Η αιολική διαθεσιμότητα στις ΗΠΑ είναι σχετικά υψηλή, 30%. Αυτό δεν σημαίνει ότι φυσάει πολύ δυνατά, που και που, αλλά φυσάει πιο "συνέχεια". Στην Ελλάδα, η αιολική διαθεσιμότητα όταν είχα δει ήταν περί το 22-24%. Το πρόβλημα της χαμηλής διαθεσιμότητας βελτιώνεται με αποθήκευση (πχ αντλησιοταμίευση), αλλά αυτό αυξάνει περαιτέρω το κόστος.\nΠροσωπικά εκτιμώ ότι το levelized cost πριμοδοτεί τα αιολικά, δηλαδή τα κάνει να φαίνονται πιο ευνοϊκά από στην πραγματικότητα. Το αιολικό ρεύμα "εγχέεται" χωρίς να υποκαθιστά το αντίστοιχο καύσιμο (συνολικά ή μερικά). Αυτό φαίνεται ξεκάθαρα στις εκπομπές CO2 (που αυξάνουν με τα αιολικά στο δίκτυο). Έχει γραφτεί σε Ευρωπαϊκές περιπτώσεις, αλλά οι Αμερικανοί και to US DOE είναι με το levelized cost... Που να τα βάλω ο ταπεινός με το DOE... Αλλά τα βάζουν ...άλλοι.\nΤέλος να επισημάνω ότι οι συγκρίσεις είναι για την Αμερικανική αγορά. Τα αιολικά εκεί είναι στα $80/MWhr, εδώ είναι €88/MWhr. Εκεί έχουν φτηνό αέριο και (σχετικά) ακριβό κάρβουνο με αντιρρυπαντικές τεχνολογίες. Και η αντίστοιχη Siemens λέγεται General Electric.


Τι αλλάζει στις μετακινήσεις, τις επισκέψεις και τα φροντιστήρια\nΑπαντήσεις στα ερωτήματα που φέρνουν τα νέα μέτρα από την 1η Μαρτίου δίνει το Υπουργείο Παιδείας. Τι αλλάζει στις μετακινήσεις, επισκέψεις και τα φροντιστήρια.\nΣημειώνεται ότι οι εκπαιδευτικοί και το υπόλοιπο προσωπικό των σχολικών μονάδων οφείλουν να υποβληθούν σε rapid test αντιγόνου πριν την επιστροφή τους στον εργασιακό τους χώρο. Η εξέταση με rapid test είναι υποχρεωτικό να επαναλαμβάνεται σε εβδομαδιαία βάση, σύμφωνα με τις πρόνοιες του Διατάγματος. Η διενέργεια τεστ συστήνεται για τους μαθητές, ωστόσο είναι προαιρετική\nΚΥΠΡΟΣ – ΚΟΡΩΝΟΪΟΣ: Κρίσιμα 43 ασθενείς - 22 διασωληνωμένοι στη ΜΕΘ - Η εικόνα στα Νοσοκομεία


Το Άγχος Στην Παιδική Ηλικία - Μαμά Πονάω\n0\t18 Οκτωβρίου, 2020\nΌταν ένα παιδί λέει ότι πονάει ποτέ δεν μπορούμε να είμαστε σίγουροι αν είναι αλήθεια η αν πρόκειται για προσποίηση. Μιλώντας μαζί του, παρακολουθώντας τις αντιδράσεις του, θα καταλάβουμε καλύτερα ποιο είναι το πρόβλημα και πως το παιδί το εκφράζει.\nΚωμωδία ή πραγματικότητα;\nΤο παιδί σας πάντα παραπονιέται για κάτι, κλαψουρίζει, είναι κακοδιάθετο, ενώ ο παιδίατρος λέει ότι βρίσκεται σε εξαιρετική κατάσταση σωματικά; Χωρίς να παραμελήσετε ένα πραγματικό πρόβλημα υγείας, προσπαθήσετε να αναγνωρίσετε τις συνθήκες υπό τις οποίες διαμαρτύρεται.\nΠότε λέει ότι πονάει. Αν κλαψουρίζει κάθε βράδυ πριν την ώρα του ύπνου , ίσως είναι ο μόνος τρόπος για να σας δείξει ότι έχει δυσκολία αποχωρισμού από εσάς κατά τη διάρκεια της νύχτας ή φοβάται να μείνει μόνο γιατί έχει εφιάλτες. Ομοίως, αν πονάει κάθε μέρα πριν πάει στο σχολείο ή όταν πάει να περάσει το Σαββατοκύριακο με τον παππού και την γιαγιά, η στεναχώρια του σχετίζεται με αυτές τις καταστάσεις που δεν είχε ίσως πολύ καλές προηγούμενες εμπειρίες.\nΥπάρχει κάποια πρόσφατη αλλαγή στην ζωή του παιδιού; Ένας θάνατος, ένα διαζύγιο, μία μετακόμιση, ή η άφιξη ενός νέου μέλους στην οικογένεια , είναι καταστάσεις που διαταράσσουν προσωρινά την καθημερινότητα. Το παιδί μπορεί ν’ αναζητά την προσοχή σας, αν παραπονιέται για φανταστικούς πόνους ή για ενοχλήσεις που προκαλούνται από άγχος.\nΠάρτε τις διαμαρτυρίες του παιδιού στα σοβαρά. Ρωτήστε το που πονάει, ελέγξτε τη θερμοκρασία του και κανονίστε μια συνάντηση με τον παιδίατρό σας. Αν δεν διαγνωστεί ιατρικό πρόβλημα, μάθετε τι το απασχολεί και κουβεντιάστε μαζί του.\nΣυνεχίστε να το ακούτε και να δείχνετε ότι υπολογίζετε τα λεγόμενα του. Αυτός είναι ο μόνος τρόπος για να καταλάβετε τι το ενοχλεί, γιατί είναι λυπημένο ή τι το φοβίζει. Μην αμελείτε τις ενοχλήσεις που αναφέρει το παιδί με την αιτιολογία ότι “είναι πάντα θέατρο.” Ενθαρρύνετε το παιδί να μιλήσει. Διατυπώστε υποθέσεις, μιλήστε για τους φόβους και τις ανησυχίες του, κάντε το παιδί φίλο σας, βοηθώντας το να ανοιχτεί και να σας εμπιστευτεί το πρόβλημά του.\nΔηλώστε ότι ψάχνετε μια λύση από κοινού, δεν είναι μόνο του με το πρόβλημά του, έχει εσάς να στηριχθεί, να πάρει συμβουλές και βοήθεια. Αν κερδίσετε την εμπιστοσύνη του, νιώθοντας ασφάλεια θα ξεπεράσει πιο εύκολα τους φόβους του και τα ψυχοσωματικά του προβλήματα. Μην περιμένετε η συμπεριφορά του ν’ αλλάξει αμέσως, αλλά να βελτιωθεί σταδιακά μέσα από το διάλογο. Οι κρίσεις άγχους πολλές φορές έχουν σχέση με την ιδιοσυγκρασία και τον χαρακτήρα του παιδιού.\nΕάν το πρόβλημα παραμένει μην απογοητεύεστε, συζητήστε με τον παιδίατρό σας, μπορεί να χρειαστεί να σας παραπέμψει σε παιδοψυχολόγο.\nΤεχνικές Διαχείρισης Μαθητών Με ΔΕΠΥ – Συμβουλές Προς Εκπαιδευτικούς (Μέρος Α)


April 20, 2010 in Ειδήσεις\nΑναμένουμε νεότερες δοκιμές και ακόμη υψηλότερες επιδόσεις. Σε περίπτωση που το ρεπορτάζ των Γερμανών είναι αληθές, δε μπορούμε να πιστέψουμε ότι το overclocking του 1090T έπιασε "ταβάνι" από τώρα.\nvoltmod 1000% θα έχουν κάνει για να φτάσουν τόσο ψηλά.\nΤο βρήκα στο hwbot... ορίστε το link\nΑλλά είδα τον πήγανε και 6412.78 mhz!\nΗ AMD ξεκινά την επάνοδο της στο extreme O/C !!!\nΕχει δώσει κάποια καλά δείγματα τους τελευταίους μήνες.\nΜακάρι να πετύχει τους στόχους της.\nΒασικά πέραν της τιμής, στα άλλα δεν θα το έλεγα ανταγωνιστικός.\nΈνας καλός Core i7 950 είναι πιο γρήγορος σε όλα τα bench @ HWbot από αυτόν.\nΟποιοσδήποτε Core i7 980X του δίνει και καταλαβαίνει.\nΕλπίζω ο Bulldozer να είναι όντως καλός και να έχει κάνει μεγάλη πρόοδο η AMD γιατί την βλέπω άσχημα με τους Sandy Bridge αν δεν έχει κάνει κάτι το αξιόλογο και από πλευράς raw performance ( δίχως δηλαδή να σκεφτόμαστε τον παράγοντα τιμή ) αυτή την φορά.\nΟ Amd εχει 300 Ε και ο intel εχει πανω απο 500. O Amd μπαινει σε ολα τα ΑΜ3 και ισως να δουμε και ΑΜ2+που να τον υποστηριξουν ο ιντελ θελει 1366 αρα οσοι εχουν το μικροτερο σοκετ 1156 παιρνουν τον π...λο. Καλα για τον αλλο που αναφερεις bill 1000 Ε για επεξεργαστη δεν θα τα εδινα. Οι συγκρισεις ειναι εκτος τοπου και χρονου. Οτι και να κανει η Intel δεν προκειται ποτε να βγαλει ανταγωνιστικο λογο τιμης/αποδοσης.\nΑρε AMDαρα εξαπυρηνα γκαζιααααααααααα.\nΑντε και 6.666GHz x6.\nείχε ανακοίνωση πως θα κουμπώνουν σε am2+ .Αν ισχύει κάτι τέτοιο τότε λέει με χίλια.


Παραλίγο τραγωδία στην Κρήτη: Boeing της Condor πραγματοποίησε αναγκαστική προσγείωση χωρίς υδραυλικό σύστημα ! - Το Γαϊδούρι - Ειδήσεις Με Γαιδουρινή Ματιά !\nΠαραλίγο τραγωδία στην Κρήτη: Boeing της Condor πραγματοποίησε αναγκαστική προσγείωση χωρίς υδραυλικό σύστημα !\nΠαραλίγο τραγωδία στο αεροδρόμιο Χανίων, όταν ένα Boeing 777 της γερμανικής εταιρείας τσάρτερ Condor ζήτησε να πραγματοποιήσει έκτακτη προσγείωση.\nΤο αεροσκάφος της εταιρείας Condor εκτελούσε την πτήση από Φραγκφούρτη προς Άγιο Μαυρίκιο, όταν ξαφνικά ο πιλότος του αεροσκάφους διαπίστωσε πρόβλημα στο υδραυλικό σύστημα το οποίο δεν του επέτρεπε τον πλήρη χειρισμό του πηδαλίου.\nΜετά από αυτό, ζήτησε από τον πύργο ελέγχου του αεροδρομίου "Δασκαλογιάννης" άδεια για αναγκαστική προσγείωση η οποία και δόθηκε άμεσα ενώ στο σημείο έφτασε κλιμάκιο της πυροσβεστικής μέχρι να πραγματοποιηθεί με ασφάλεια η προσγείωση, ενώ έκλεισε προληπτικά και τμήμα του δρόμου που οδηγεί προς το αεροδρομίου σε περίπτωση ατυχήματος.\nΤο αεροσκάφος τελικά προσγειώθηκε χωρίς πρόβλημα για τους επιβάτες οι οποίοι μετά την αποβίβαση μεταφέρθηκαν σε ξενοδοχείο των Χανίων, προκειμένου να συνεχίσουν το ταξίδι τους αύριο όταν θα έχει αποκατασταθεί το πρόβλημα στο αεροσκάφος.\nΑνάλογα τεχνικά προβλήματα έχουν αποβεί καταστροφικά στο παρελθόν αφού η απενεργοποίηση του υγραυλικού συστήματος είναι κάτι παραπάνω από κρίσιμη για τον έλεγχο του αεροσκάφους. Πληροφορίες αναφέρουν ότι ενεργοποιήθηκε το χειροκίνητο σύστημα ελέγχου.\nΠαραλίγο τραγωδία στην Κρήτη: Boeing της Condor πραγματοποίησε αναγκαστική προσγείωση χωρίς υδραυλικό σύστημα ! Reviewed by Το Γαϊδουρι on Δευτέρα, Ιουλίου 04, 2016 Rating: 5


adena: Οι "δημοσιογράφοι της ΕΥΠ" και οι αντιδράσεις\n100% επιβεβαιώθηκαν τα όσα αποκάλυψε αποκλειστικά στο enimerosi24.gr ο Νίκος Νικητέας κι αφού, όλη μέρα σήμερα, δέχθηκε απίστευτη επίθεση από διάφορα sites και blogs.\nΗ επιβεβαίωση ήρθε από ανακοίνωση στο site της ΕΣΗΕΑ και αναφέρεται καθαρά πως ο πρόεδρος της ΕΣΗΕΑ όντως έχει λάβει φάκελο με ονόματα δημοσιογράφων που έχουν λάβει αποδείξεις πληρωμής της ΕΥΠ!\nΑνώνυμο κέντρο την...\nπερασμένη Τετάρτη, 13/6/2012 το πρωί, λίγα δηλαδή 24ωρα πριν από τις εθνικές εκλογές, μέσω ταχυδρομείου (ΕΛΤΑ) απέστειλε δύο φακέλους προς τον Πρόεδρο της ΠΟΕΣΥ Γ. Σαββίδη και τον Πρόεδρο της ΕΣΗΕΑ Δ. Τρίμη, με περιεχόμενο φωτοτυπημένες δήθεν αποδείξεις πληρωμής της ΕΥΠ δέκα δημοσιογράφων μελών της ΕΣΗΕΑ.\nΑναρτήθηκε από V.K. στις 12:15 μ.μ.


Thes - Διαψεύδουν Χάρι και Μέγκαν οι υπάλληλοι του Μπάκιγχαμ\nΔιαψεύδουν Χάρι και Μέγκαν οι υπάλληλοι του Μπάκιγχαμ\n11/03/2021 - 21:54\nTags: ΜΕΓΚΑΝ ΜΑΡΚΛ | ΜΠΑΚΙΓΧΑΜ | ΠΡΙΓΚΙΠΑΣ ΧΑΡΙ\nΣυνεχίζονται οι αντιδράσεις που προκάλεσε η συνέντευξη του πρίγκιπα Χάρι και της Μέγκαν Μαρκλ στην Όπρα Γουίνφρεϊ\nΜάλιστα, οι νέες αντιδράσεις έρχονται από υπαλλήλους των ανακτόρων του Μπάκιγχαμ.\nΠηγές, τις οποίες επικαλείται η Daily Mail, εξηγούν ότι στη Μέγκαν Μαρκλ δόθηκαν ως συνεργάτες και μέντορες κάποιοι πολύ έμπειροι άνθρωποι από το ανώτερο προσωπικό της βασίλισσας Ελισάβετ, ήδη από τη στιγμή που αρραβωνιάστηκε το Χάρι. Σύμφωνα με το ίδιο δημοσίευμα, στο ζευγάρι επετράπη να επιλέξει τη δική τους ομάδα 15 ατόμων προκειμένου να στελεχωθεί το δικό τους γραφείο με έμπιστους και ταλαντούχους ανθρώπους\n«Είναι ανόητο να κάνουμε μια τέτοια γενίκευση», σχολιάζει άτομο από το παλάτι, σύμφωνα πάντα με το δημοσίευμα. «Υπήρχε μια λαμπρή ομάδα πολύ έμπειρων και πιστών βοηθών για να τους βοηθήσει. Δυστυχώς, η Μέγκαν Μαρκλ και ο Χάρι δεν ήταν πρόθυμοι να ακούσουν κανέναν».\nΗ βασίλισσα φέρεται να έπεισε ακόμη και την επί μακρόν αναπληρώτρια ιδιωτική γραμματέα της, Σαμάνθα Κοέν, η οποία αποχωρούσε τότε από το παλάτι, να παραμείνει προκειμένου να εργαστεί για το ζευγάρι.\nΗ γεννημένη στην Αυστραλία Κοέν, μητέρα τριών παιδιών, θεωρήθηκε η καλύτερη δυνατή επιλογή. Έχοντας ξεκινήσει την καριέρα της στο γραφείο Τύπου, αναβαθμίστηκε σε γραμματέα Τύπου και μετά μεταφέρθηκε στο προσωπικό γραφείο της Βασίλισσας, το 2010 ως μια από τους βασικούς συμβούλους της Βασίλισσας.\n«Η βασίλισσα της έδωσε την Σαμ, την πιο αξιόπιστη και ασφαλή βοηθό», είπε μια πηγή στην εφημερίδα, απαντώντας στη Μέγκαν Μαρκλ, η οποία είπε στην Όπρα Γουίνφρεϊ ότι ενώ η βασίλισσα ήταν «θαυμάσια», η ίδια δεν είχε λάβει καμία καθοδήγηση για το πώς να συμπεριφέρεται ως μέλος της βασιλικής οικογένειας.\n«Σε αντίθεση με αυτό που βλέπετε στις ταινίες, δεν μου έγινε κανένα μάθημα για το πώς μιλάω, πώς να σταυρώνω τα πόδια μου, πώς να είμαι μέλος της βασιλικής οικογένειας», είπε η Μέγκαν Μαρκλ.\n«Ούτε τον Εθνικό Ύμνο δεν μου έμαθαν. Κανείς δεν σκέφτηκε να πει, “Είσαι Αμερικανή. Δεν θα το ξέρεις αυτό”. Και έτσι, αργά το βράδυ, googlαρα των εθνικό ύμνο. Δεν ήθελα να τους ντροπιάσω. Κάθισα και έμαθα 30 ύμνους για την εκκλησία. Κάναμε την προπόνηση πίσω από τα παρασκήνια γιατί ήθελα απλώς να τους κάνω περήφανους», συμπλήρωσε στη συνέντευξη.\nΟ Χάρι υποστήριξε τους ισχυρισμούς της Μέγκαν, λέγοντας ότι ένας από τους κύριους λόγους για την απόφασή τους να παραιτηθούν από τα βασιλικά καθήκοντα ήταν «η έλλειψη υποστήριξης και έλλειψη κατανόησης».\n«Αυτή η εικόνα μιας Μέγκαν Μαρκλ που δεν την βοήθησε κανείς με το πρωτόκολλο, που κανείς δεν της έμαθε να κάνει υπόκλιση και που έπρεπε να googlάρει τον Εθνικό Ύμνο, δεν είναι αληθής», είπε ένας από τους ανθρώπους του παλατιού στην εφημερίδα.\n«Χάρι και Μέγκαν Μαρκλ υπαινίχθηκαν στη συνέντευξή τους ότι ο Χάρι και ιδιαίτερα η Μέγκαν ήταν μόνοι τους», ανέφερε άνθρωπος του παλατιού συμπληρώνοντας: «Φυσικά, κανείς δεν μπορεί να καταλάβει πώς είναι να μπαίνεις σε αυτόν τον κόσμο τόσο γρήγορα. Αυτός είναι ο λόγος για τον οποίο δημιουργήθηκε μια ομάδα υποστήριξης. Σε αντίθεση με όσα είπαν, τα Ανάκτορα του Μπάκιγχαμ έχουν μάθει από τα λάθη του παρελθόντος και ήταν αποφασισμένα να τους βοηθήσουν με όποιο τρόπο μπορούσαν. Ήθελαν να κάνουν τον Χάρι και τον Μέγκαν ένα success story. Δυστυχώς εκείνοι δεν ήθελαν να ακούσουν. Ο Χάρι ήταν από τη φύση του δύσπιστος με το παλάτι και η Μέγκαν Μαρκλ πραγματικά δεν ήθελε να μάθει».\nΗ Daily Mail βρίσκεται σε διαρκή αντιπαράθεση με τη Μέγκαν Μαρκλ και τον πρίγκιπα Χάρι, αντιπαράθεση που τους έχει οδηγήσει και στα δικαστήρια, σε μια δίκη που κέρδισε πρόσφατα η δούκισσα του Σάσεξ.


ΓΕΝΟΠ: Στο Ευρωπαϊκό Δικαστήριο Ανθρωπίνων Δικαιωμάτων κατά της πώλησης της ΔΕΗ - CNN.gr\nΓΕΝΟΠ: Στο Ευρωπαϊκό Δικαστήριο Ανθρωπίνων Δικαιωμάτων κατά της πώλησης της ΔΕΗ\nΔευτέρα, 03 Απριλίου 2017 14:50\nΗ ΓΕΝΟΠ θα προσφύγει στο Ευρωπαϊκό Δικαστήριο Ανθρωπίνων Δικαιωμάτων κατά της πώλησης ηλεκτροπαραγωγής της ΔΕΗ. Παράλληλα, θα προχωρήσει και σε ενημερωτική εκστρατεία για τις συνέπειες του σχεδίου.\n«Αν χρειαστεί η ΓΕΝΟΠ να απεργήσει, θα απεργήσει», ανέφερε χαρακτηριστικά ο πρόεδρος Γιώργος Αδαμίδης, προσθέτοντας ότι «δεν ξεκινάμε με καταλήψεις και κλείσιμο μονάδων, δεν θα κάνουμε τυφλές συγκρούσεις με το άγνωστο».\nΈκαναν λόγο για ασυνεννοησία των αρμόδιων υπουργών (Π. Σκουρλέτης, Γ. Σταθάκης) με τη διοίκηση της ΔΕΗ ενώ ο γραμματέας της Ομοσπονδίας Αντώνης Καρράς ζήτησε την παραίτηση του προέδρου και διευθύνοντος συμβούλου Εμμ. Παναγιωτάκη.\nΗ προσφυγή στο Ευρωπαϊκό Δικαστήριο στηρίζεται στο ασφαλιστικό σύστημα που ίσχυε μέχρι τη μετατροπή της ΔΕΗ σε Ανώνυμη Εταιρεία, μέσω του οποίου ένα μέρος της περιουσίας της ΔΕΗ έχει αναγνωριστεί ότι ανήκει στους εργαζόμενους.\nΕπίσης προγραμματίζεται συλλαλητήριο την Παρασκευή στη Δυτική Μακεδονία.\nΕΛΛΑΔΑ\t· ΓΕΝΟΠ ΔΕΗ\t· ΓΕΝΟΠ\t· ΔΕΗ\t· ΠΩΛΗΣΗ ΔΕΗ\t· ΠΩΛΗΣΗ ΤΗΣ ΔΕΗ\t· ΕΥΡΩΠΑΙΚΟ ΔΙΚΑΣΤΗΡΙΟ ΑΝΘΡΩΠΙΝΩΝ ΔΙΚΑΙΩΜΑΤΩΝ


ζωγράφοι, Έλληνες ζωγράφοι, Γιάννης Σταύρου, ζωγραφική, σύγχρονοι ζωγράφοι: Οι αρετές χάνονται μέσα στο συμφέρον, όπως οι ποταμοί στη θάλασσα...\nΟι αρετές χάνονται μέσα στο συμφέρον, όπως οι ποταμοί στη θάλασσα...\nΛα Ροσφουκό (1613-1680)\nΚανείς δεν αξίζει να επαινεθεί για την καλοσύνη του αν δεν έχει τη δύναμη να είναι κακός.\nΚάθε άλλη καλοσύνη είναι συνήθως οκνηρία και αδύναμη θέληση.\nΔεν συναντούμε καθόλου αχάριστους, όσο είμαστε σε θέση να κάνουμε το καλό.\nΚόλαση των γυναικών είναι τα γηρατειά.\nΗ προφορά του τόπου όπου γεννηθήκαμε μένει στο πνεύμα και την καρδιά μας, όσο και στην ομιλία μας.\nΠώς έχουμε την αξία να κρατήσει το μυστικό μας ένας άλλος, αν δεν μπορούμε να το κρατήσουμε εμείς οι ίδιοι;\nΤο πιο αληθινό σημάδι πως κάποιος γεννήθηκε με μεγάλα προτερήματα, είναι το να γεννηθεί χωρίς φόβο.\nΚάλλιο να ξοδεύουμε το μυαλό μας στο να υπομένουμε τις ατυχίες που μας βρίσκουν, παρά στο να προβλέπουμε εκείνες που μπορεί να μας βρουν.\nΥπάρχουν άνθρωποι που τους πάνε καλά τα ελαττώματά τους κι άλλοι που τους αδικούν τα προτερήματά τους.\nΟι αρετές ενώνονται με το προσωπικό συμφέρον, όπως τα ποτάμια ενώνονται με τη θάλασσα\nΛίγες είναι οι γυναίκες που η αξία τους διαρκεί περισσότερο από την ομορφιά τους.\nΤο καλύτερο που έχει να κάνει, όποιος δεν βασίζεται στον εαυτό του, είναι να σωπαίνει.\nΗ αληθινή αγάπη είναι όπως τα φαντάσματα: όλοι μιλούν γι' αυτήν, αλλά κανείς δεν την έχει δει.\nΔεν περιφρονούμε όσους έχουν ελαττώματα, αλλά όσους δεν έχουν καμιά αρετή.\nΕίναι πιο εύκολο να αγαπούμε αυτούς που μας μισούν παρά αυτούς που μας αγαπούν περισσότερο απ' όσο θέλουμε.\nΕτικέτες αφορισμοί, Γιάννης Σταύρου, έλληνες ζωγράφοι, ζωγραφική, ζωγραφική τοπία, ζωγράφοι, Λα Ροσφουκό


Survivor spoiler: Επιστροφή-βόμβα στο ριάλιτι επιβίωσης! Ξαναμπαίνει και γίνεται ζευγάρι με παίκτρια - MagazinoMou\nHomeMediaSurvivor spoiler: Επιστροφή-βόμβα στο ριάλιτι επιβίωσης! Ξαναμπαίνει και γίνεται ζευγάρι με παίκτρια\nSurvivor spoiler: Επιστροφή-βόμβα στο ριάλιτι επιβίωσης! Ξαναμπαίνει και γίνεται ζευγάρι με παίκτρια\nSurvivor: Μία επιστροφή – βόμβα αναμένεται να δούμε σε λίγες ημέρες στον Άγιο Δομίνικο.\n«Δύο άνθρωποι από την κόκκινη ομάδα έρχονται πάρα πολύ κοντά. Παίκτης παλιός επιστρέφει και ξαναμπαίνει μέσα στο Survivor», είπε αρχικά η Έλενα Πολυκάρπου στο Ευτυχείτε.\nΑφού αναφέρθηκαν αυτά στο Ευτυχείτε, πήγαν σε διαφημιστικό διάλειμμα. Και αφού μας είχαν πει πως κάποιος επιστρέφει και γίνεται ζευγάρι με παίκτρια που είναι ήδη μέσα, δεν αναφέρθηκε μετά κάτι μόνο ότι επιστρέφει είτε ο Κρις Σταμούλης είτε ο Γιώργος Ταβλαδάκης.\nMasterChef αποκάλυψη! Τελικά οι κριτές δοκιμάζουν όλα τα πιάτα; Αυτή είναι η αλήθεια\nSurvivor Mega Spoiler: Αυτός αποχωρεί απόψε\nSurvivor Spoiler: Το βράδυ της Τετάρτης (17/3) στο επεισόδιο που θα παρακολουθήσουμε, ένας παίκτης θα αποχωρήσει. Στο επεισόδιο της Τρίτης (16/3) μάθαμε τους παίκτες που βρέθηκαν στον τάκο δίπλα στον Περισσότερα […]


Βουήζει ο ενισχυτής μου!\nΑποστολέας Θέμα: Βουήζει ο ενισχυτής μου! (Αναγνώστηκε 8298 φορές)\nΑπ: Βουήζει ο ενισχυτής μου!\n« Απάντηση #25 στις: 20/06/06, 17:39 »\nΚι εγώ πού έχω ακριβώς το ίδιο πρόβλημα που έχω τον ίδιο ενισχυτή, έχω δοκιμάσει με πεταλάκι boss + έχω αλλάξει τους μαγνήτες, είχα πάει τον ενισχυτή σε άλλο δωμάτιο σπίτι (μονο μια τηλεόραση έχει κ αυτήν την είχα βγάλει απο τη μπρίζα) και δεν άλλαξε τπτ. Απλώς εξαφανίστηκε η μειώθηκε ο θόρυβος άλλα το βουητό καθόλου...\n« Απάντηση #26 στις: 20/06/06, 17:40 »\nΓιατί δε τη πάτε σε ένα τεχνικό να τη δεί απλά και να σας πει αν έχει κάτι?\n« Απάντηση #27 στις: 20/06/06, 22:29 »\nΠαράθεση από: penoktonos στις 19/06/06, 12:31\nένα κομμάτι μέταλλο είναι η κεραία του ραδιοφώνου ένα κομμάτι μέταλλο είναι και το σίδερο! ίσως γι αυτό! μια και μοναδική φορά μου συνέβη! πάντως έχω ακούσει και για ενισχυτή Peavey Bandit που πιάνει ραδιο-ταξί!!!\nΚαι τα πιρούνια ένα κομμάτι μέταλλο είναι αλλά δεν πιάνουν ασύρματο... ίσως τα πιρούνια του Μαγκάιβερ...\n« Απάντηση #28 στις: 20/06/06, 23:19 »\nΠαράθεση από: Gabriel6th στις 20/06/06, 22:29\nάμα ήξερα τί είχε συμβεί και πως να το ελέγξω πίστεψέ με δε θα έμενα με σταυρωμένα τα χέρια. θα είχα αρχίσει την επιχείρηση "μουσικά πηρούνια"\n« Απάντηση #29 στις: 21/06/06, 05:15 »\nMιας και είχα κι εγώ τον ενισχυτή να σας πω τι γινόταν.\nΌταν ανέβαζα πολύ το gain του βούηζε.Τώρα που πήρα τον peavey classic μου όταν ανεβάζω πολύ το gain πάλι βουήζει...δε νομίζω δηλαδή να είναι περίεργο\nΌταν όμως κρατάω το gain του ενισχυτή χαμηλά και χρησιμοποιώ πεταλιέρα ή το metal zone μου, δεν το κάνει.\nΠιστεύω δηλαδή πως μετά από κάποιο σημείο gain και πάνω δεν αντέχει να βγει ποιοτικά ο ήχος...\nΔεν είμαι και σίγουρος ::)Απλά τις παρατηρήσεις μου παραθέτω.\n« Απάντηση #30 στις: 21/06/06, 11:03 »\nΣωστά όσα ειπώθηκαν (ακόμα και αυτό με το σίδερο, χαχαχαχα, ναι, γίνεται!).\nΑυτό που ήθελα να πω είναι πως τέτοια προβλήματα τα προσεγγίζουμε με "επιστημονική" μέθοδο. Αποκλείοντας μία μία τις πιθανότητες μέχρι να το βρούμε.\n0) Έλεγχος σε ό,τι βίδες υπάρχουν (βάσεις λυχνιών, βίδες μετασχηματιστών, σασσί κλπ μήπως κάποια θέλει σφίξιμο)\n1) Μετακίνηση του ενισχυτή σε άλλη πρίζα, άλλο σπίτι, άλλο πλανήτη.\n2) Αλλαγή καλωδίου τροφοδοσίας\n3) Αλλαγή καλωδίων κιθάρας\n4) Αλλαγή κιθάρας\n5) Αλλαγή καλωδίων ηχείου\n6) Αλλαγή λυχνιών (μία μία!)\nΑν δεν έχουμε ανακαλύψει το πρόβλημα ακόμα, τότε πρέπει κάποιος τεχνικός να αρχίσει τις μετρήσει. Δεν αποκλείεται να είναι από κάποιον μετασχηματιστή τροφοδοσίας ή εξόδου. Ίσως δαπανηρό αλλά και ευκαιρία να κάνεις κάποια καλή αναβάθμιση.\nΕδώ είναι και ένα σημείο που φαίνεται ο λόγος που τα παλιά τα χρόνια φτιάχναν τους ενισχυτές point to point: αν χαλάσει μια αντίσταση των 0.05€ την αλλάζεις για πλάκα...\n« Απάντηση #31 στις: 27/06/06, 12:33 »\nΚαλά το να κάνει πα΄ρασητο ένας ενισχυτής είναι πολύ συνηθισμένο αφού η ενίσχυση που γίνεται στο σήμα της γραμμής είναι απίστευτα μεγάλη (ιδιαίτερα με μεγάλο gain) . Να σας πω μόνο αυτό :\nΕχω 2 ενισχυτές ο ένας είναι έανς CRATE gt15r (τπτ το ιδιαίτερο....) . Οπως όλοι ξέρουμε ο προενισχυτής κιθάρας είνια παρόμοιος με τον προενισχυτή μικροφώνου οπότε αν βάλεις στην είσοδο αντι για κιάρα μικρόφωνο δουλεύει κανονικά (απλά επειδή το πλάτος της ηλεκτρικής ταλάντωσης του μικροφώνου είνια μικρότερο από το πλάτος της κιθάρας η ενίσχυση είναι λίγο μικρότερη απότι πρέπει και πρέπει να μπει σχετικά δυνατά για να ακούγεται...) . Λοιπόν επειδή έχω και λίγο τη περιέργεια,έβαλα το βρώμικο κανάλι .Κλασικά άρχισε να σφυρίζει , όταν βρήκα μια θέση που δεν σφύριζε δυνάμωσα και το gain και την ένταση και έβαλα ακουστικά για να δώ τη θα ακούγεται . Διαπίστωσα οτι άκουγα τη έλεγε η μάνα μου με τον αδερφό μου στο δίπλα δωμάτιο πράγμα που δεν μπορούσα σχεδόν καθόλου να ακούσω .\nΚαταλαβένεται λοιπόν ότι η ενίσχυση που γίνεται στο σήμα είναι ιδιαίτερα μεγάλη ,οπότε οποιοδήποτε παράσητο ενισχύεται από σπόντα και είναι ενοχλητικό . Τώρα η κιθάρα και ο ενισχυτής δουλεύουν με τον ηλεκτρομαγνητισμό ,τρανζίστορ/λάμπες ,πυκνωτέςκτλ...Το ραδιόφωνο με τι δουλεύει ? Με τα ίδια εξαρτήματα και την ίδια λογική(ενίσχυση του ηλεκτρομαγνητικού σήματος) άρα δεν είναι καθόλου απίθανο να συντονίζεται το κύκλωμα του ενισχυτή με κάποιο σταθμό , χρησιμοποιόντς ένα σίδερο για κεραία.....\n(ακόμα και αυτό με το σίδερο, χαχαχαχα, ναι, γίνεται!).\nThe common cunning linguist , καλά από τη στιγμή που το σίδερο δεν έχει ηχείο ή ηλεκτρονικό κύκλωμα πώς μπορεί να λαμβάνει και να αναπαράγει το σήμα ενός σταθμού ? Δεν είναι λίγο παράλογο ? Δεν λέω ότι είναι ντε και καλά αδύνατο (τπτ δν είναι αδύνατο σαυτόν το κόσμο ) αλλά...πως ??\n« Απάντηση #32 στις: 27/06/06, 12:37 »\nΠαράθεση από: tasos18 στις 27/06/06, 12:33\nΕπειδή, υπό προϋποθέσεις, μπορεί να λειτουργήσει ως κεραία.\nΤο ίδιο έχω ακούσει να γίνεται με ανθρώπους που έχουν κάποιο κομμάτι σίδερο στο κεφάλι (λόγω σοβαρού ατυχήματος προφανώς...), ακόμα και με μεταλλικές γέφυρες στα δόντια.\n« Απάντηση #33 στις: 27/06/06, 12:40 »\n« Απάντηση #34 στις: 28/06/06, 02:06 »\nΠαράθεση από: jacksonas στις 21/06/06, 05:15\nΝαι, τώρα τον έχω εγώ\nΤο πρόβλημα είναι οτι βουήζει ακόμα και αν συνδέσω το metal zone χωρίς τον ενισχυτή της κιθάρας (πχ. απευθείας στην κάρτα ήχου του pc) και μάλιστα αρκετά χειρότερα απ' ότι με το overdrive του ενισχυτή σκέτο. Το χω δοκιμάσει και με τους μανίσιους μαγνήτες και αφού άλλαξα μαγνήτες κ έβαλα 2 EMG active.\nΣτο συννημένο είναι ένα απόσπασμα απο μια ηχογράφηση που έκανα με τους μανίσιους μαγνήτες και είναι με το πεταλάκι συνδεδεμένο απευθείας στο PC. Ακούγεται καθαρά ο θόρυβος και το gain είναι κάπου στα 3/4 αν θυμάμαι καλά, ίσως και λιγότερο. Ανεβάζοντας το gain αυξάνεται πολύ κι ο θόρυβος.\nedit: Τώρα που το ξανάκουσα, στην πραγματικότητα το βουητό είναι αρκετά χειρότερο απ'οτι στην ηχογράφηση :p\n« Τελευταία τροποποίηση: 28/06/06, 02:07 από user#123 »\n« Απάντηση #35 στις: 28/06/06, 09:12 »\nρε παιδια...αν βουιζει γενικα...μπας και ειναι προβλημα γειωσης; δλδ τι αλλο μπορει να αν οχι προβλημα hardware? ξαναπέρασε drivers στην κιθαρα και βλέπουμε... ..Οσον αφορά το σιδερο που πιανει ράδιο....καλα...κουλα γινονται..εμενα το καναλι mad συντονιζεται με το ραδιο ταξι..."και ναι..παρακολουθούμε ζωντανα το Mad video awards χρρρρχρρχρρχρρχρρχ ελα κεντρο...που ειπες το ραντεβου χρχρχχχρρρρ απο το καταμεστο χρχρχρχρχχρρχ ικτινου 56 12Α χρχχρχρχχ θεατρο βράχων στο οποίο εχουν χρχρχρχρχρχρχρ ευχαριστω κεντρο σε 2' ειμαι εκει χρρχρχρχρχρχρ πολλοι καλλιτέχνες..."\nαλλα αν ανακαλυψετε σιδερο να παιζει και μπ3...πειτε το και σε μενα...\n« Απάντηση #36 στις: 28/06/06, 09:34 »\nΠαράθεση από: Symeon στις 28/06/06, 09:12\nΛογικα η μέταλ θα ακούγεται καλά στο σίδερο...\n« Απάντηση #37 στις: 28/06/06, 13:23 »\nΜε 20Giga μνήμη! (προσοχή μόνο!!μη το βάλετε κοντά στο αυτί σας!!)\n3491 Εμφανίσεις 07/01/03, 05:38\n17723 Εμφανίσεις 23/05/08, 23:15\nΕνισχυτης και κονσολα σε μια συσκευη\nΞεκίνησε από nedy Τα καλύτερα...\n4900 Εμφανίσεις 15/02/05, 12:26\n2440 Εμφανίσεις 21/07/05, 13:23\nUltimate ενισχυτής ηλ.κιθάρας (Home)\nΞεκίνησε από PanouleXxX « 1 2 » Τα καλύτερα...\n9049 Εμφανίσεις 26/11/05, 13:48\nΕνισχυτής για αρχή;\nΞεκίνησε από Joevaicci Τα καλύτερα...\n4193 Εμφανίσεις 25/05/06, 16:37\n8579 Εμφανίσεις 25/12/07, 14:57\n4980 Εμφανίσεις 05/02/08, 16:15\n5160 Εμφανίσεις 08/12/14, 15:40\n7555 Εμφανίσεις 04/11/11, 19:28


Όροι Χρήσης – Μέλι Κάβουρας – Κέντρο Ελληνικής Μελισσοκομίας\nΟ διαδικτυακός μας τόπος με το όνομα χώρου www.honey-center.gr και www.meli.honey-center.gr (εφεξής ο «Διαδικτυακός Τόπος» ή «Ηλεκτρονικό Κατάστημα») είναι ηλεκτρονικό κατάστημα το οποίο έχει ως δραστηριότητα την πώληση μελισσοκομικών προϊόντων και εφοδίων μέσω διαδικτύου και ανήκει στην ομόρρυθμη εταιρεία Π.ΚΑΒΟΥΡΑΣ & ΣΙΑ Ο.Ε. η οποία εδρεύει στη Νέα Χαλκηδόνα Αττικής, Μαιάνδρου αρ. 10 με ΑΦΜ 099063491, ΔΟΥ Νέας Ιωνίας, Αριθμός Γ.Ε.ΜΗ. 8672572000 τηλ: 2102513775, email info@honey-center.gr, υπεύθυνος επικοινωνίας: Κάβουρας Δημήτρης.\nΠροϊόντα και Πληροφορίες – Περιγραφές\nΗ εταιρεία μας μεριμνά για την συνεχή ακρίβεια και την πληρότητα των πληροφοριών – περιγραφών που αναρτώνται στο Ηλεκτρονικό Κατάστημα. Η Ιδιοκτήτρια του Διαδικτυακού Τόπου, στα πλαίσια της καλής πίστης, δεν ευθύνεται και δεν δεσμεύεται για εκ παραδρομής λάθη που συντελούνται κατά την ανάρτηση και καταχώρηση του περιεχομένου στην ηλεκτρονική πλατφόρμα.\nΔΙΑΔΙΚΑΣΙΑ ΠΑΡΑΓΓΕΛΙΑΣ & ΟΛΟΚΛΗΡΩΣΗ ΑΓΟΡΑΣ\nΕπιλέγετε και προσθέτε τα προϊόντα που επιθυμείτε να αγοράσετε στο καλάθι αγοράς. Καθ’ολη τη διάρκεια μπορείτε να τροποποιήσετε (π.χ. διαγραφή προϊόντος κλπ.)\nΕισάγετε τα βασικά στοιχεία που απαιτούνται για την αποστολή της παραγγελίας και επιλέγετε μέθοδο αποστολής και τρόπο πληρωμής.\nΤην αγορά μπορείτε να την κάνετε είτε ως απλός χρήστης (χωρίς να κάνετε εγγραφή), είτε ως εγγεγραμμένος χρήστης, με τα στοιχεία τα οποία έχετε δηλώσει, προς διευκόλυνση της αγοράς.\nΚατά την ολοκλήρωση της παραγγελίας, θα λάβετε αυτοματοποιημένο email με τα στοιχεία της παραγγελίας (είδος, τιμή, στοιχεία επικοινωνίας, στοιχεία παράδοσης και ότι χρειάζεται για την ορθή αποστολή).\nΈχετε την δυνατότητα να καταβάλετε το αντίτιμο της αγοράς με τους εξής τρόπους:\nα) ΑΝΤΙΚΑΤΑΒΟΛΗ: Αν επιλέξετε ως τρόπο πληρωμής την αντικαταβολή τότε θα πρέπει να καταβάλλετε το αντίστοιχο τίμημα (και τα τυχόν συμφωνηθέντα έξοδα λ.χ. μεταφοράς) κατά την παραλαβή του προϊόντος στην εταιρεία courier με την οποία συνεργαζόμαστε (ACS ή Γενική Ταχυδρομική).\nβ) ΣΕ ΤΡΑΠΕΖΙΚΟ ΛΟΓΑΡΙΑΣΜΟ: Αν επιλέξετε ως τρόπο πληρωμής την κατάθεση σε τραπεζικό λογαριασμό, τότε θα πρέπει να προεξοφλήσετε την παραγγελία σας μαζί με τα έξοδα αποστολής/ μεταφοράς προκειμένου να ξεκινήσει η διαδικασία προόδου της παραγγελίας σας. ΠΡΟΣΟΧΗ κατά στην ηλεκτρονική πληρωμή θα πρέπει να αναφέρετε ως αιτιολογία τον κωδικό παραγγελίας σας.\nΕν συνεχεία θα πρέπει να μας αποστείλετε αντίγραφο της συγκεκριμένης κατάθεσης μέσω e-mail στην ηλεκτρονική διεύθυνση info@honey-center.gr. Μετά τη λήψη του αποδεικτικού κατάθεσης ακολουθεί η διαδικασία της επεξεργασίας και της επιβεβαίωσης παραγγελίας και σας αποστέλλονται τα σχετικά ηλεκτρονικά μηνύματα ή/και τα μηνύματα στο κινητό τηλέφωνο που μας έχετε δηλώσει(όχι ακόμα).\nγ) ΜΕ ΠΙΣΤΩΤΙΚΗ ΚΑΡΤΑ : Η Αγορά προϊόντων από το ηλεκτρονικό κατάστημα μας μπορεί να γίνει με τις πιστωτικές κάρτες VISA, VISA Electron, MasterCard, Maestro, American Express & Diners. Εφόσον έχετε επιλέξει ως τρόπο πληρωμής την πιστωτική κάρτα η διαδικασία θα πραγματοποιείται μέσω τραπεζικού ιδρύματος που παρέχει όλα τα εχέγγυα ασφαλείας των ηλεκτρονικών συναλλαγών. Δεν έχουμε πρόσβαση σε στοιχεία και πληροφορίες καρτών στο server μας.\nΤο κόστος της αποστολής υπολογίζεται πριν προχωρήσει ο χρήστης στην αγορά και ενσωματώνεται στο συνολικό κόστης της παραγγελίας.\nΜε την επιβεβαίωση της παραγγελίας σας θα λάβετε αυτοματοποιημένα, σχετικό μήνυμα στην διεύθυνση ηλεκτρονικού ταχυδρομείου ή/και στο κινητό τηλέφωνο που μας έχετε δηλώσει και για τον χρόνο παράδοσης των προϊόντων σας αναλόγως με την περιοχή που έχετε επιλέξει να σας αποσταλούν τα προϊόντα καθώς και το κόστος αποστολής τους.\nΤα τρέχοντα κόστη αποστολής λόγω ειδικών συνθηκών (ογκώδη ή βαριά) δεν υπολογίζονται στην τιμή και επιβαρύνεστε με τα έξοδα μεταφοράς τα οποία υπολογίζονται μετά την παραγγελία σας.\nΕάν δεν είστε ικανοποιημένοι με την αγορά σας, τότε τα προϊόντα μπορούν να επιστραφούν εντός 14 ημερών από την ημερομηνία παράδοσης της παραγγελίας και μπορείτε να επιλέξετε μεταξύ αλλαγής είδους, παροχής πιστωτικού υπολοίπου. Τυχόν μεταφορικά έξοδα δεν επιστρέφονται. Προκειμένου να γίνει δεκτή η επιστροφή, όλα τα προϊόντα πρέπει να είναι σε άριστη κατάσταση με τις ετικέτες και την αρχική τους συσκευασία.\nΕπιστροφές δεν γίνονται δεκτές σε προϊόντα κατά παραγγελία\n& για προϊόντα που έχουν την ένδειξη «ΔΕΝ ΕΠΙΣΤΡΕΦΕΤΑΙ» στην περιγραφή τους.\nΕάν επιθυμείτε να επιστρέψετε ένα εκπτωτικό είδος η χρέωση αποστολής είναι 3,5 ευρω.\nΠΟΛΙΤΙΚΗ ΕΠΙΣΤΡΟΦΗΣ ΠΡΟΪΟΝΤΩΝ – ΥΠΑΝΑΧΩΡΗΣΗ\nΈχετε το δικαίωμα να υπαναχωρήσετε από την σύμβαση αγοράς μέσα σε χρονικό διάστημα 14 ημερολογιακών ημερών από την από την παράδοση του προϊόντος. Θα πρέπει να αποστέλλετε το προϊόν στην εξής διεύθυνση που θα σας δοθεί, κατόπιν επικοινωνίας.\nΗ υπαναχώρηση αυτή είναι αναιτιολόγητη και χωρίς καμία επιβάρυνση και αν το προϊόν έχει ήδη παραδοθεί οφείλετε να το επιστρέψετε ακριβώς στην κατάσταση που το παραλάβατε σε άριστη κατάσταση. Η επιστροφή του προϊόντος γίνεται δεκτή, μόνον εφόσον πρώτα έχετε εξοφλήσει κάθε ποσό που επιβαρύνθηκε η εταιρία για την αποστολή του είδους σε εσάς και τα έξοδα αποστολής για την επιστροφή του είδους.\nΗ δήλωση υπαναχώρησης ασκείται εγγράφως ή και ηλεκτρονικά και η εταιρείας μας είναι υποχρεωμένη να σας αποστείλει επιβεβαίωση της παραλαβής της δήλωσης υπαναχώρησης μόλις την παραλάβει από εσάς.\nΜετά από την παραλαβή της δήλωσης υπαναχώρησης, η εταιρείας μας θα σας αποδώσει το τίμημα που εισέπραξε το πολύ μέσα σε 14 μέρες από την παραλαβή των προϊόντων.\nΗ επιστροφή των χρημάτων σε εσάς, θα γίνεται με τον ίδιο μέσο με το οποίο είχε γίνει η αρχική είσπραξη.\nΣε περίπτωση που τα προϊόντα επιστραφούν κατεστραμμένα η εταιρεία μας έχει το δικαίωμα να ζητήσει αποζημίωση από εσάς, το ποσό της οποίας θα καθορίζεται από την κατάσταση των προϊόντων και να προβαίνει μονομερώς και άνευ ετέρου τινός σε ολικό ή μερικό συμψηφισμό της απαίτησής του αυτής έναντι του πελάτη.\nΜπορείτε να βρείτε φόρμα υπαναχώρησης στον εξής σύνδεσμο: www.honey-center.gr/contact-us\nΕίναι δυνατόν να ακυρώσετε την παραγγελία σας στις ακόλουθες περιπτώσεις :\nα) Πριν την αποστολή/παραλαβή του προϊόντος – Η ακύρωση είναι δυνατή με αποστολή e-mail στην ηλεκτρονική διεύθυνση info@honey-center.gr ή με τηλεφωνική επικοινωνία στο τηλέφωνο 2102513775 από σταθερό.\nβ) Μετά την παραλαβή του προϊόντος Μπορείτε να ασκήσετε το δικαίωμα σας για υπαναχώρηση εντός 14 ημερολογιακών ημερών στην ηλεκτρονική πλατφόρμα ή με email αποστέλλοντας την φόρμα που βρίσκεται στον ακόλουθο σύνδεσμο www.honey-center.gr/contact-us\n9.1 Εκτός από τα πνευματικά δικαιώματα τρίτων, συνεργατών και φορέων, όλο το περιεχόμενο του Διαδικτυακού Τόπου, συμπεριλαμβανομένων εικόνων, γραφικών, φωτογραφιών, σχεδίων, κειμένων, των παρεχομένων υπηρεσιών και γενικά όλων των αρχείων αυτού, αποτελούν πνευματική ιδιοκτησία της Ιδιοκτήτριας και προστατεύονται κατά τις σχετικές διατάξεις του ελληνικού δικαίου, του ευρωπαϊκού δικαίου και των διεθνών συμβάσεων. Συνεπώς, κανένα εξ αυτών δεν μπορεί να αποτελέσει εν όλω ή εν μέρει αντικείμενο πώλησης, αντιγραφής, τροποποίησης, αναπαραγωγής, αναδημοσίευσης καταφόρτωσης, να μεταδοθεί ή να διανεμηθεί με οποιονδήποτε τρόπο.\n9.2 Εξαιρείται η περίπτωση της μεμονωμένης αποθήκευσης ενός και μόνου αντιγράφου τμήματος του περιεχομένου σε έναν απλό προσωπικό Η/Υ (ηλεκτρονικό υπολογιστή) για προσωπική και όχι δημόσια ή εμπορική χρήση και χωρίς απαλοιφή της ένδειξης προέλευσής τους από τον παρόντα δικτυακό τόπο, χωρίς να θίγονται με κανένα τρόπο τα σχετικά δικαιώματα πνευματικής και βιομηχανικής ιδιοκτησίας.\nΗ εμφάνισή των ανωτέρω στον Διαδικτυακό Τόπο δεν θα πρέπει κατά κανένα τρόπο να εκληφθεί ως μεταβίβαση ή εκχώρηση άδειας ή δικαιώματος χρήσης τους.\n10.1 Η εταιρεία μας στο πλαίσιο των συναλλαγών εντός του Διαδικτυακού Τόπου, δεν ευθύνεται για περαιτέρω ζημιές που τυχόν προκύψουν από την εκτέλεση ή μη των παραγγελιών ή από την καθυστέρηση εκτέλεσης, για οποιαδήποτε αιτία. Η εταιρεία μας σε καμία περίπτωση δεν παρέχει οιαδήποτε εγγύηση περί της διαθεσιμότητας των προϊόντων που προβάλλονται στον Διαδικτυακό Τόπο, όμως αναλαμβάνει να σας ενημερώνει έγκαιρα περί της μη διαθεσιμότητας του προϊόντος που επιλέξατε. Το περιεχόμενο του Διαδικτυακού Τόπου καθώς και τα προϊόντα & οι υπηρεσίες παρέχονται “όπως ακριβώς έχουν”. Σε καμία περίπτωση η εταιρεία μας δεν ευθύνεται για οποιαδήποτε ζημία (θετική και αποθετική) που τυχόν θα υποστεί επισκέπτης του ηλεκτρονικού καταστήματος ή τρίτος από αιτία που έχει σχέση με τη λειτουργία ή μη ή/και τη χρήση του διαδικτυακού τόπου ή/και σε αδυναμία παροχής υπηρεσιών ή/και προϊόντων ή/και πληροφοριών που διατίθενται από αυτόν ή/και από τυχόν μη επιτρεπόμενες παρεμβάσεις τρίτων σε προϊόντα ή/και υπηρεσίες ή/και πληροφορίες που διατίθενται μέσω αυτού.\n10.2 Ο χρήστης του παρόντος Διαδικτυακού Τόπου αναλαμβάνει την ευθύνη για οποιαδήποτε ζημία προκαλείται στην εταιρεία από κακή ή αθέμιτη χρήση των σχετικών υπηρεσιών από αυτόν.\nΗ Ιδιοκτήτρια δεν οφείλει να ελέγξει και δεν δύναται να ελέγχει τη διαθεσιμότητα, το περιεχόμενο, την πολιτική προστασίας των προσωπικών δεδομένων, την ποιότητα και την πληρότητα των υπηρεσιών άλλων διαδικτυακών τόπων και σελίδων στα οποία δύναται να παραπέμπει μέσω “δεσμών”, hyperlinks ή διαφημιστικών banners. Συνεπώς για οποιοδήποτε πρόβλημα προκληθεί κατά την επίσκεψη / χρήση τους οφείλετε να απευθύνεστε απευθείας στους αντίστοιχους δικτυακούς τόπους και σελίδες, οι οποίοι και φέρουν τη σχετική ευθύνη για την παροχή των υπηρεσιών τους. Η Ιδιοκτήτρια σε καμία περίπτωση δεν ενστερνίζεται ή αποδέχεται το περιεχόμενο ή τις υπηρεσίες των ως άνω δικτυακών τόπων και των σελίδων στις οποίες παραπέμπει καθώς δεν συνδέεται με αυτές κατά οποιονδήποτε τρόπο.\nΟ Διαδικτυακός Τόπος διατηρεί το δικαίωμα να τροποποιεί ή να αναθεωρεί ελεύθερα τους παρόντες όρους, οποτεδήποτε το κρίνει αναγκαίο, αναλαμβάνει δε την υποχρέωση να ενημερώνει τους καταναλωτές για οποιανδήποτε μεταβολή, μέσα από τις σελίδες του παρόντος ηλεκτρονικού καταστήματος.\nΟι παρόντες όροι χρήσης καθώς και κάθε συναλλαγή που πραγματοποιείται στον Διαδικτυακό Χώρο διέπονται από την διεθνή νομοθεσία περί ηλεκτρονικού εμπορίου. Ειδικά για την Ελλάδα οι συναλλαγές που πραγματοποιούνται στον Διαδικτυακό Χώρο διέπονται από τον Νόμο περί προστασίας των καταναλωτών όπως αυτός έχει τροποποιηθεί και ισχύει ο οποίος μεταξύ άλλων ρυθμίσει και όλα τα θέματα που αφορούν τις πωλήσεις από απόσταση.\nΣε περίπτωση που κάποιος όρος κριθεί άκυρος από αρμόδιο δικαστήριο, σε καμία περίπτωση δεν θα θίγεται το κύρος των υπολοίπων όρων του παρόντων όρων χρήσης.


Samsung: «τελειώνει» το Galaxy Note7, σταματά η παραγωγή του! - GizChina Greece\nΤα πράγματα δείχνουν πολύ πιο σοβαρά αυτή τη φορά, αφού στην τελευταία ανακοίνωσή της η Samsung δεν χρησιμοποιεί τη λέξη ανάκληση, αλλά ζητά άμεσα από όλους τους συνεργάτες της να σταματήσουν άμεσα τις πωλήσεις τόσο των αρχικών συσκευών, όσο και αυτών που προέρχονται από αντικατάσταση, ενώ συμβουλεύει τους χρήστες αυτών να τις απενεργοποιήσουν άμεσα.\nΜάλιστα η εταιρεία προχώρησε και σε αλλαγές στον σχετικό ιστότοπο της, στον οποίο αρχικά ανέφερε ότι οι χρήστες μπορούν να ανταλλάξουν τις συσκευές τους με ένα νέο Note 7, στα πλαίσια του εν λόγω προγράμματος αντικατάστασης. Πλέον η φράση αυτή έχει αλλάξει, αναφέροντας ότι όλοι οι χρήστες του Note 7 πρέπει αμέσως να επιστρέψουν τις συσκευές τους, είτε για να λάβουν κάποια άλλη συσκευή της εταιρείας, είτε για να λάβουν τα χρήματα τους πίσω.\nH πρώτη ανακοίνωση Τύπου της Samsung αναφέρει:\n«Η Samsung θα ζητήσει από όλους τους παρόχους και πωλητές παγκοσμίως, να σταματήσουν αμέσως όλες τις πωλήσεις και ανταλλαγές του Galaxy Note 7. Οι καταναλωτές που έχουν στην κατοχή τους τέτοιες συσκευές, ακόμα και αν προέρχονται από αντικατάσταση, θα πρέπει να τις απενεργοποιήσουν και να εκμεταλλευτούν τις επιλογές που είναι διαθέσιμες, όπως η επιστροφή των χρημάτων τους από το κατάστημα αγοράς της συσκευής τους».\nΕνώ η νεότερη πριν από λίγο, είναι πιο σαφής:\n«Έχοντας την ασφάλεια των καταναλωτών μας ως ύψιστη προτεραιότητα, αποφασίσαμε να διακόψουμε την πώληση και κατασκευή του Galaxy Note 7».\n«Τίτλοι» τέλους για το Galaxy Note7; Πως βλέπετε την εξέλιξη του θέματος;\nTags: note7samsung galaxy note7ανάκλησηαπενεργοποίηση\nNext post Zeblaze Zeband: παντός καιρού fitness tracker, με OLED οθόνη αφής!\nPrevious post Samsung Galaxy On8 με Super AMOLED οθόνη και τιμή περίπου 200 ευρώ.


Κώστας Σπαρτινός: “Τελικά, πόσο ενιαία είναι η ΝΔ ;” – ΣΥ.ΡΙΖ.Α. ΑΧΑΪΑΣ\nHome Κώστας Σπαρτινός: “Τελικά, πόσο ενιαία είναι η ΝΔ ;”\nΘέμα: “Τελικά, πόσο ενιαία είναι η ΝΔ ;”\nΑυτή όμως η “θυσία”, σπονδή στον ακροδεξιό θεό της πιο σκοτεινής Δεξιάς, έφερε άραγε το σκοπούμενο αποτέλεσμα; Είναι όντως ενιαία σήμερα η ΝΔ; Δεν νομίζω ότι χρειάζεται να κάνει κανείς ιδιαίτερα βαθυστόχαστη ανάλυση, να λύσει κανένα δύσκολο γρίφο για να απαντήσει αρνητικά. Στη συζήτηση στην ολομέλεια της Βουλής για τη συμφωνία των Πρεσπών, ο κ. Σαμαράς “έκοψε” στα δύο τη ΝΔ. “Η Μακεδονία είναι μία και μόνο ελληνική” διατράνωσε, απουσιάζοντος του αρχηγού της ΝΔ. Γραμμή ίδια με της Χρυσής Αυγής και όλων των σύγχρονων άμαχων “Μακεδονομάχων”. Άποψη αναθεωρητική της Ιστορίας και των διεθνών συνθηκών της χώρας (Βουκουρέστι, 1913), άποψη υπόλογη για αλυτρωτισμό από την πλευρά της χώρας μας, άποψη επικίνδυνη γιατί οδηγεί λογικά στην αμφισβήτηση των συνόρων στην ιστορικά αλλά και σήμερα ταραγμένη περιοχή των Δυτικών Βαλκανίων. Διατυπωμένη από πολιτικούς ηγέτες που φιλοδοξούν να κυβερνήσουν τη χώρα …! Ίσως βέβαια ισχυριστεί κανείς ότι ο κ. Σαμαράς με την ομιλία αυτή κλείνει οριστικά τον πολιτικό του κύκλο με το ίδιο ρεφραίν που τον ανάδειξε στην πολιτική σκηνή της χώρας. Όμως η παρακαταθήκη του αφήνει έντονες επιρροές στη ΝΔ, με ουσιαστικές και δημόσια πια ορατές ρωγμές στο κομματικό σώμα, που τις είδαμε να αποθανατίζονται και με αναμνηστική φωτογραφία του ακροδεξιού ηγετικού πυρήνα της ΝΔ στα γραφεία της στη Βουλή.\n12 Φεβρουαρίου 2019 / Βουλευτές Αχαΐας\n«Πάγια έλλειψη καθηγητών στα Καλλιτεχνικά και Μουσικά Σχολεία όλης της επικράτειας»


GRAVES OF NOSGOTH: "Ex Tenebris ad Lucem" - ROCKWAY\nHomeΚΡΙΤΙΚΕΣGRAVES OF NOSGOTH: "Ex Tenebris ad Lucem"\nNovember 2, 2011 Μιχάλης Κανακουσάκης ΚΡΙΤΙΚΕΣ Comments Off on GRAVES OF NOSGOTH: "Ex Tenebris ad Lucem"\nΑυτά παθαίνει κάποιος, όταν είναι πιτσιρικάς και ξεκινά σε μια εποχή που τα πάντα είναι μπασταρδεμένα! Απλά δε ξέρει τι να παίξει και προς τα πού να κατευθυνθεί και οι παλαιότεροι ας με διαψεύσετε!!\nΔεν συμβαίνει μόνο στους παίδες από τη γειτονική Ιταλία αυτό, μιας και δυστυχώς είναι παγκόσμιο το φαινόμενο. Το “Ex Tenebris ad Lucem”, είναι ο πρώτος δίσκος της μπάντας και ξεκινώντας, αν πιστεύεις πως έχει να κάνεις με μια “ακραία” death metal μπάντα γελάστηκες! Και αυτό γιατί στην αρχή αν και “καφρίζουν” λίγο μετά χαλαρώνουν και αλλάζουν πρόσωπο, σε σημείο να θυμίζουν μια εντελώς διαφορετική μπάντα, αλλά στη συνέχεια εμποτίζουν και λίγο τον ήχο τους μια black επιρροή, χωρίς να τρομάξουν κανένα όμως!\nΕκεί που υποκλίθηκα όμως και υποχρεώθηκα να μην αλλάξω επάγγελμα και να γίνω νεκροθάφτης.. είναι το υπέροχο “The Fallen Hope”!! Αυτό μάγκες μάλιστα! Αν ήταν έτσι όλα τα κομμάτια τότε θα μιλάγαμε για τους καινούριους Sentenced..!!\nΕ ναι δε σας είπα πως η μπάντα αλλάζει πρόσωπο; Ε αυτό εννοούσα!\nΑν και οι Ιταλοί λατρεύουν εμφανώς την Αμερικανική σκηνή, η ταύτιση με Ευρωπαϊκά μέτρα και σταθμά, δεν αποφεύγονται!\nΑν το πετύχετε ακούστε το, για το “The Fallen Hope” και μόνο, μιας και είναι κομματάρα! Κατά τ’ αλλά, μόλις ξεκαθαρίσουν οι μάγκες προς τα πού θέλουν να πάνε, ας μας το πουν. Εμείς εδώ θα είμαστε!


ΑΘΛΗΤΙΚΟΙ ΨΙΘΥΡΟΙ: 27 Μαρ 2010\nΠέρασε από το... φρούριο η Μπάρτσα\nΕύκολα η Εθνική Εφήβων\nΚούπα στο βόλλευ ο ΠΑΟ\nΠροβάδισμα τίτλου για Σάλκε!\nΔιπλό του ΠΑΟΚ στη Νέα Σμύρνη\nΣτο -1 οι Ρωμαίοι!\nΣτον 7ο ουρανό η Τσέλσι!\nΝα επιστρέψει στις νίκες θέλει ο ΠΑΟΚ\n«Ο Μαραντόνα ζηλεύει τον Μέσι»\nΚαι πάλι εκτός αποστολής ο Μπαλοτέλι\nΜε... Κρητική συνταγή ο Ηρακλής\nΘέτει εκ νέου υποψηφιότητα για την προεδρία της UE...\n«Τελειώνει» ο Ντε Μος\nΕπίτιμος πρόεδρος της Μπαρτσελόνα ο Κρόιφ\nΔύο καταδίκες για τα επεισόδια\nΠικραμένος ο Ενσαλίβα\nΜανωλάς: "Η ΑΕΚ θέλει τρία πράγματα"\nO Ολυμπιακός "κοιτάει" τον Φερνάντες\nΑμέρικαν μπαρ το κάναμε…\nΒλέπει Σισέ η Μπλάκμπερν\n1959-60: Η 21η αγωνιστική σαν σήμερα\nΝτου με καλάζνικοφ στον Ντάτολο.\nΜπονόβας: «Πρέπει να γίνουν καλύτερες κινήσεις στο...\nΝίκη της Μπρέντα στην... πρεμιέρα\nΣτον τελικό η Σερκλ Μπριζ\nΣτο Μαρίτιμο σταμάτησε το σερί της Σπόρτινγκ\nΟλική επαναφορά για την Αϊντραχτ\nΝασούτι: "Το όνειρό μας γίνεται πραγματικότητα"\nΜε αλλαγές στη Λάρισα ο ΠΑΟΚ\nΈνα γκολ του Ιμπραήμοβιτς στο 63ο λεπτό ήταν αρκετό για να δώσει τη νίκη με 1-0 στην Μπαρτσελόνα μέσα στην πανίσχυρη έδρα της Μαγιόρκα. Μαγιόρκα-Μπαρτσελόνα 0-1 (63' Ιμπραήμοβιτς)\nΜάλαγα-Τενερίφη 1-1 (66' Απόνο - 85' πεν. Αλφάρο)\nΜπαρτσελόνα 74 (29 αγ)\nΜαγιόρκα 47 (29 αγ)\nΑτλέτικο Μαδρίτης 37\nΣπόρτινγκ Χιχόν 35\nΜάλαγα 31 (29 αγ)\nΤενερίφη 25 (29 αγ)\nΕύκολο έργο απέναντι στην Εθνική ομάδα των Εφήβων της Νέας Ζηλανδίας είχε η αντίστοιχη της Ελλάδας. Το σύνολο του Γιώργου Βλασσόπουλου, νίκησε με 89-54 στο κλειστό της Αργυρούπολης σε φιλικό αγώνα και πρόκειται να δώσει άλλους δύο.\nΔεκάλεπτα: 22-15, 51-26, 70-38, 89-54\nΕλλάδα (Βλασσόπουλος): Χρυσικόπουλος 13 (1), Παπαδόπουλος, Τσαλκιτζής 12, Αντωνάκης 6, Μαυρογιάνης 7 (1), Δερμιτζάκης 4, Μοτσενίγος 18 (1), Μελισσαράτος 7, Ψαρόπουλος 4, Παπαδέας 4, Μολφέτας 8 (2), Καμπούρης 6.\nΟ ΠΑΝΑΘΗΝΑΪΚΟΣ «ΣΗΚΩΣΕ» ΤΟ ΚΥΠΕΛΛΟ ΣΤΟ ΒΟΛΕΪ ΜΕΤΑ ΑΠΟ ΚΑΤΑΠΛΗΚΤΙΚΟ ΤΕΛΙΚΟ ΜΕ ΤΟΝ ΕΞΙΣΟΥ ΥΠΕΡΟΧΟ ΟΛΥΜΠΙΑΚΌ: 3-2 ΜΕ «ΓΕΜΑΤΑ» ΣΕΤ.-Μετά από ένα συγκλονιστικό τελικό ο ΠΑΟ αναδείχτηκε κυπελλούχος Ελλάδας για έκτη φορά στην ιστορία του, επικρατώντας με 3-2 του Ολυμπιακού στο Τροκαντερό. Έτσι οι «πράσινοι» κατέκτησαν το πρώτο τρόπαιο της περιόδου.\nΤα σετ με πρώτο τον Ολυμπιακό: 25-20, 22-25, 25-22, 23-25, 16-18\nΉρωας του τελικού ο αρχηγός Σωτήρης Πανταλέων που με δύο ατομικά μπλοκ στο ται μπρέικ πάνω σε Μίλκοβιτς και Κουνάρι έκανε το τελικό 16-18 και «σφράγισε» την κατάκτηση του κυπέλλου για στους «πράσινους», ένα χρόνο μετά την περυσινή του ήττα από τους «ερυθρόλευκους».\nΕξαιρετικός ο Χριστοφιδέλης που πανηγύρισε δεύτερο σερί κύπελλο, αυτή την φορά με το τριφύλλι. Η παρουσία του από το πρώτο σετ ήταν καθοριστική αφού συμμάζεψε την υποδοχή του ΠΑΟ και βοήθησε στο σέρβις.\nΑπό τον Ολυμπιακό που τα περίμενε όλα από τον Μίλκοβιτς, καλός ήταν ο πασαδόρος Τίσερ ενώ οι Πειραιώτες πλήρωσαν τα διαδοχικά λάθη τους στους τελευταίους πόντους του τάι μπρέικ.\nΣτο πρώτο σετ, ο Παναθηναϊκός προηγήθηκε 10-9 αλλά γρήγορα έχασε έδαφος. Με άσχημη υποδοχή και μέτριο τον Ζαγκούμνι οι «πράσινοι» δεν κατάφεραν να κοντράρουν τον Ολυμπιακό. Με κεφάτο τον Μίλκοβιτς ο οποίος τελείωνε όλες τις μπάλες, το σκορ έγινε γρήγορα 15-11, 17-12 και 20-14 με τον Κουνάρι.\nΟ ΠΑΟ με τον Χριστοφιδέλη βελτίωσε την υποδοχή του, ανέβηκε στο μπλοκ, μείωσε σε 23-18 και 23-20. Πιο ψύχραιμοι οι ερυθρόλευκοι από το κέντρο του φιλέ με τον Τζούριτς και στη συνέχεια με τον Μίλκοβιτς, επκράτησαν 25-20 και έκαναν το 1-0 σετ.\nΣτο δεύτερο σετ, το παιχνίδι ήταν πιο ισορροπημένο με τις δύο ομάδες να είναι ισόπαλες με 10-10. Στη συνέχεια, το «πράσινο» μπλοκ και ο Αγκάμεζ που ανέβασε κατακόρυφα την απόδοση του προηγήθηκε με 19-14. Ο Ολυμπιακός έριξε τη διαφορά με τις αλλαγές του Καλμαζίδη και μάλιστα από το 24-19 έφτασε στους δύο πόντους 24-22.\nΔράστης του σερί 5-0 του Ολυμπιακού ήταν ο Γερμανός Τίσερ που ήταν εντυπωσιακός από το σέρβις. Το τάιμ άουτ του Καζάζη ηρέμησε τους παίκτες του και ο Πανταλέων έκανε το 22-25 και ισοφάρισε σε 1-1 για τον ΠΑΟ.\nΣτο τρίτο σετ, ο Παναθηναϊκός έκανε σωρεία λαθών και ο Ολυμπιακός με τον Τίσερ να καθοδηγεί τους συμπαίκτες του έφτασε εύκολα στο 13-6. Οι «πράσινοι» μείωσαν σε 13-10 με τρία σερί μπλοκ του Μίλκοβιτς. Ο ΠΑΟ μείωσε με τον Πανταλέων στον πόντο (18-17).\nΜε δύο λάθη του Σαμικά ο Ολυμπιακός, ξέφυγε με +5 (23-18). Ο ΠΑΟ μείωσε σε 23-20. Στην εξέλιξη με επίθεση του Χριστοφιδέλη, πλησίασε στο 24-22. Εντυπωσιακός ο Μίλκοβιτς τελείωσε εύκολα την επόμενη επίθεση και ο Ολυμπιακός έκανε το 25-22 και πήρε προβάδισμα με 2-1 σετ.\nΣτο τέταρτο σετ η εξέλιξη ήταν εκπληκτική! Ο Παναθηναϊκός με φοβερό τον Χριστοφιδέλη που ήταν συγκλονιστικός στην υποδοχή 14-9 και το 17-12. Με οδηγό τον Μίλκοβιτς και ξέσπασμα του Καλντέιρα, Ολυμπιακός μείωσε σε 19-16. Ο ΠΑΟ ξέφυγε με 22-18 αλλά έγινε γρήγορα 22-22, με μπλοκ, άμυνες και επιθέσεις του Μίλκοβιτς.\nΑγκάμεζ και Κούναρι έκαναν το 23-23, ο Ζαγκούμνι με εκπληκτική ψυχραιμία έκανε το 23-24, ενώ στην επόμενη φάση, ο Αγκάμεζ σταμάτησε τον Μίλκοβιτς για το 23-25 ισοφάρισε σε 2-2 και έστειλε το ματς στο τάι μπρέικ.\nΤο φινάλε του αγώνα ήταν δραματικό. Ο Ολυμπιακός βρέθηκε σε θέση ισχύος στο τάι μπρέικ, καθώς προηγήθηκε με 5-2, αλλά οι "πράσινοι" δεν άφησαν τον "αιώνιο" αντίπαλο να ξεφύγει στο σκορ. Μείωσαν άμεσα και πήραν "κεφάλι" με 8-7με πλασέ του Ζαγκούμνι.\nΚουνάρι και Μίλκοβιτς έφεραν το ματς στα ίσια (10-10) και το λάθος του Αγκάμεζ έβαλε τον Ολυμπιακός μπροστά (11-10). Στη συνέχεια, οι «ερυθρόλευκοι» είχαν τρία χαμένα ματς μπολ τα οποία δεν εκμεταλλεύτηκαν. Οι «πράσινοι» με τους Σμαραγδή Πανταλέων ισοφάρισαν σε 16-16, και στην εξέλιξη με δύο φοβερά μπλοκ του Πανταλέων πάνω σε Μίλκοβιτς και Κουνάρι, πήραν θριαμβευτικά το Κύπελλο με 18-16 και 3-2 σετ.\nΗ Σάλκε απέκτησε απόψε προβάδισμα για την κατάκτηση της Μπουντεσλίγκα, καθώς νίκησε εκτός έδρας την Λεβερκούζεν με 2-0 και πέρασε πρώτη στον βαθμολογικό πίνακα.Νίκη... πρωτιάς σημείωσε σήμερα η Σάλκε. Στο πλαίσιο της 28ης αγωνιστικής νίκησε εκτός έδρας την Λεβερκούζεν με 2-0 και πέρασε επικεφαλής της βαθμολογίας στην γερμανική Μπουντεσλίγκα. Μεγάλος πρωταγωνιστής του αγώνα ήταν ο Κουράνι που έβαλε και τα δύο γκολ. Οι σκόρερ και οι αυριανοί αγώνες έχουν ως εξής:\n(10', 27' Κουράνι)\nΒέρντερ Βρέμης 48\nΑμβούργο 44 -27 αγ.\nΧοφενχάϊμ 33 -27αγ.\nΓκλάντμπαχ 31 -27 αγ.\nΦράιμπουργκ 23 -27 αγ.\nΧέρτα Βερολίνου 19\nΣπουδαίο διπλό στην έδρα του Πανιώνιου πήρε ο ΠΑΟΚ στο πλαίσιο της 22ης αγωνιστικής της Α1. Η ομάδα του Σούλη Μαρκόπουλου έχανε με 10 πόντους στο ημίχρονο, αλλά στο δεύτερο μέρος πέτυχε την ανατροπή και έφτασε στη νίκη με 79-77. Μεγάλη εμφάνιση από τον Ζόραν Ερτσεγκ, ο οποίος προσπάθησε να δώσει τη νίκη στους κυανέρυθρους, αλλά οι 23 πόντοι που σημείωσε δεν ήταν αρκετοί.\nΟ Πανιώνιος μπήκε πιο ορεξάτος στο παρκέ και αιφνιδίασε τον ΠΑΟΚ, ο οποίος βρέθηκε να κυνηγάει από νωρίς το σκορ. Ζορόσκι και Ερτσεγκ ήταν ζεστοί από το ξεκίνημα, με αποτέλεσμα οι κυανέρυθροι να προηγηθούν με 26-17 στο 10`. Ενδεικτική της εικόνας του ματς στην πρώτη περίοδο, η ευστοχία των παικτών του Νέναντ Μάρκοβιτς, οι οποίοι είχαν συνολικά 5/7 δίποντα και 3/4 τρίποντα.\nΟ ΠΑΟΚ δεν βελτίωσε ιδιαίτερα την άμυνά του, αλλά κατάφερε χάρη στην καλή εμφάνιση του Μονρό να μείνει κοντά στο σκορ. Ο Πανιώνιος είχε σε πολύ καλή μέρα τον Ζόραν Ερτσεγκ, αλλά δεν μπόρεσε να ανοίξει κι άλλο τη διαφορά. Ετσι, οι δύο ομάδες πήγαν στα αποδυτήρια με το σκορ να είναι 47-37 υπέρ των κυανέρυθρων.\nΗ εικόνα του ματς άλλαξε εντυπωσιακά στην τρίτη περίοδο, καθώς ο ΠΑΟΚ έπαιξε εξαιρετική άμυνα και κατάφερε να τρέξει σερί 13-0, παίρνοντας κεφάλι στο σκορ, για πρώτη φορά από το τζάμπολ (47-50). Γκρέγκορι και Γκετσέφσκι βοήθησαν σημαντικά στην επίθεση και η ομάδα του Σούλη Μαρκόπουλου έμεινε στη θέση του οδηγού μέχρι το τέλος της περιόδου (64-57, 30`).\nΜέχρι το 35ο λεπτό ο ΠΑΟΚ κατάφερε να διατηρήσει τα ηνία του αγώνα και έδειχνε ικανός για το διπλό (65-73). Ο Πανιώνιος, όμως, αντέδρασε και τα τελευταία λεπτα της αναμέτρησης ήταν δραματικά σε εξέλιξη. Οι κυανέρυθροι μείωσαν στον πόντο (76-77), λίγο πριν το φινάλε, αλλά ο ΠΑΟΚ άντεξε στην πίεση και πήρε ένα σπουδαίο διπλο (79-77).\nΗ Ρόμα ήταν η μεγάλη νικήτρια του ντέρμπι της 31ης αγωνιστικής του Campionato. Οι τζιαλορόσι επικράτησαν με 2-1 της Ιντερ στο Ολίμπικο και πλησίασαν στον έναν βαθμό τους πρωτοπόρους νερατζούρι, βάζοντας φωτιά στο πρωτάθλημα! Καλύτερη στο μεγαλύτερο διάστημα του αγώνα η ομάδα του Κλαούντιο Ρανιέρι, τρία δοκάρια οι φιλοξενούμενοι.\nΚαταιγιστική ήταν η Τσέλσι στο πλαίσιο της 32ης στροφής της Premier League. Οι Μπλε... σκόρπισαν με 7-1 (!) την Αστον Βίλα στο Στάμφορντ Μπριτζ με καρέ του Φρανκ Λάμπαρντ και σκαρφάλωσαν στην κορυφή της βαθμολογίας στο +2 από την Μάντσεστερ Γιουνάιτεντ που αγωνίζεται στις 19:30GR. Εμφραγμα στις καθυστερήσεις για την Αρσεναλ, με την Μπέρμιγχαμ να την ισοφαρίζει και να αποσπά ισοπαλία 1-1, αφήνοντας τους Κανονιέρηδες στην 3η θέση. Εδραιώνεται στην τετράδα η Τότεναμ, 2-0 την Πόρτσμουθ.\nΣαρωτική και... πρώτη η Τσέλσι\nΕνα απίστευτο... πάρτι έστησε στο Στάμφορντ Μπριτζ η Τσέλσι, που συνέτριψε με το εντυπωσιακό 7-1 την Αστον Βίλα και ανέβηκε στην κορυφή της βαθμολογίας της Premier League.\nΜεγάλος πρωταγωνιστής για τους νικητές ήταν ο Φρανκ Λάμπαρντ, ο οποίος σημείωσε καρέ, ανοίγοντας τον χορό των γκολ στο 15ο λεπτό έπειτα από πάσα του Φλοράν Μαλουντά. Ο Τζον Κάριου έκανε το... λάθος να ισοφαρίσει στο 29`, βάζοντας το πόδι του όσο χρειαζόταν στη συρτή πάσα του Ασλεϊ Γιάνγκ, αλλά η συνέχεια ήταν εφιαλτική για τους Χωριάτες.\nΣτο 44` ο Γιούρι Ζιρκόφ κέρδισε πέναλτι σε ανατροπή του από τον Τζέιμς Κόλινς και ο Λάμπαρντ που ανέλαβε την εκτέλεση δεν αστόχησε. Ο άγγλος διεθνής επέδειξε την ίδια ευστοχία από την άσπρη βούλα και στο 62`, σε παράβαση που κέρδισε ξανά ο Ζιρκόφ από μαρκάρισμα του Ρίτσαρντ Νταν αυτή τη φορά. Στο 57` είχε προηγηθεί το γκολ του Μαλουντά, ενώ ο άσος των Μπλε διπλασίασε τα προσωπικά του τέρματα κάνοντας το 5-1 στο 68`.\nΟ Σάλομον Καλού πρόσθεσε το όνομα του στον πίνακα των σκόρερ στο 83` έπειτα από πάσα... πάρε - βάλε του Νικολά Ανελκά, με τον Λάμπαρντ να βάζει το κερασάκι στην τούρτα στη νίκη της ομάδας του Κάρλο Αντσελότι, αλλά και στη δική του θριαμβευτική εμφάνιση στο 90`, διαμορφώνοντας το τελικό 7-1.\nΕμφραγμα στις καθυστερήσεις για Αρσεναλ\nΑντίθετα, η Αρσεναλ είχε πιο δύσκολο απόγευμα και άφησε και δύο βαθμούς εκτός έδρας, μένοντας στο 1-1 με τη Μπέρμιγχαμ, αποτέλεσμα που την αφήνει στην 3η θέση της βαθμολογίας.\nΤο πρώτο ημίχρονο δεν έκρυβε ιδιαίτερες συγκινήσεις, αλλά στην επανάληψη οι γηπεδούχοι είχαν μεγάλη ευκαιρία να ανοίξουν το σκορ, όταν το σουτ του Ρότζερ Τζόνσον σταμάτησε στο δοκάρι και ο Σκοτ Νταν δεν κατάφερε να στείλει το... ριμπάουντ στα δίχτυα.\nΤο όμορφο γκολ του Σαμίρ Νασρί έδωσε προβάδισμα στους Κανονιέρηδες στο 81`, αλλά στις καθυστερήσεις, η προσπάθεια του Μπακαρί Σανιά να καθαρίσει μια φάση έστειλε την μπάλα πάνω στον Κέβιν Φίλιπς που είχε περάσει αλλαγή και πέρασε ανάμεσα από τα χέρια του Μανουέλ Αλμούνια, καταλήγοντας στα δίχτυα του.\nΑναλυτικά τα αποτελέσματα, οι σκόρερ και το υπόλοιπο πρόγραμμα της 32ης αγωνιστικής:\nΤότεναμ – Πόρτσμουθ: 2-0 (27` Κράουτς, 41` Κράνιτσαρ)\nΓουέστ Χαμ – Στόουκ Σίτι: 0-1 (69` Φάλερ)\nΓουλβς – Εβερτον: 0-0\nΤσέλσι – Αστον Βίλα: 7-1 (15`, 44` πέν., 62` πέν., 90` Λάμπαρντ, 57`, 68` Μαλουντά, 83` Καλού - 29` Κάριου)\nΧαλ Σίτι – Φούλαμ: 2-0 (16` πέν. Μπούλαρντ, 48` Φάγκαν)\nΜπέρμιγχαμ – Αρσεναλ: 1-1 (90`+ Φίλιπς - 81` Νασρί)\n19:30GR Μπόλτον – Μάντσεστερ Γιουνάιτεντ\n14:00GR Μπέρνλι – Μπλάκμπερν\n18:00GR Λίβερπουλ – Σάντερλαντ\n22:00GR Μάντσεστερ Σίτι – Γουίγκαν\nΕπιστροφή στις νίκες θέλει ο ΠΑΟΚ έπειτα από τις διαδοχικές ήττες από Αρη και ΑΕΚ που είχαν ως αποτέλεσμα την ελαχιστοποίηση των πιθανοτήτων για την κατάκτηση του πρωταθλήματος. Ο Δικέφαλος θα αντιμετωπίζει στο Αλκαζάρ την Λάρισα, με τον Φερνάντο Σάντος να σκοπεύει να προχωρήσει σε αλλαγές στο βασικό σχήμα, ούτως ώστε να ξεκουράσει κάποιους παίκτες.\nΣτην διάθεση του πορτογάλου προπονητή δεν θα βρεθεί εξάλλου ο Πάμπλο Γκαρσία, ο οποίος θα εκτίσει την μία από τις δύο αγωνιστικές τιμωρίας, ενώ επιστρέφει ο Αντελίνο Βιεϊρίνια. Στις σκέψεις του Σάντος βρίσκεται πάντως μια σειρά από αλλαγές και θεωρείται βέβαιη η επιστροφή του Μπρούνο Τσιρίλο στο κέντρο της άμυνας.\nΟ ιταλός λογικά θα αντικαταστήσει τον Πάμπλο Κοντρέρας, ο οποίος το τελευταίο διάστημα δεν βρίσκεται στην καλύτερη αγωνιστική κατάσταση. Αυτό σημαίνει ότι ο Στέλιος Μαλεζάς θα είναι ο δεύτερος κεντρικός αμυντικός. Στα άκρα, λογικά θα επιστρέψει ο Μίροσλαβ Σνάουτσνερ στη δεξιά πλευρά, ενώ αριστερά θα αγωνιστεί ο Λίνο.\nΣτον άξονα της μεσαίας γραμμής και δεδομένης της απουσίας του Γκαρσία, ο Βιτόλο θα συνεργαστεί με τον Γιώργο Φωτάκη. Ο Βλάνταν Ιβιτς θα έχει ρόλο επιτελικού μέσου, ενώ στην δεξιά πλευρά της επίθεσης θα αγωνιστεί ο Βιεϊρίνια. Ο Ολιβιέ Σορλέν θα παραμείνει στην αντίστοιχη αριστερή, ενώ ο Εντίνιο θα είναι στην κορυφή της επίθεσης αντί του Ζλάταν Μουσλίμοβιτς.\nΣτην αποστολή συμπεριλήφθηκαν πάντως οι Χαλκιάς, Κρέσιτς, Κουτσιανικούλης, Μαλεζάς, Παπάζογλου, Φωτάκης, Τσιρίλο, Κοντρέρας, Εντίνιο, Ιβιτς, Λίνο, Μουν, Μουσλίμοβιτς, Σαβίνι, Σορλέν, Σνάουτσνερ, Βιεϊρίνια και Βιτόλο.\nΟ Λιονέλ Μέσι έχει δεχτεί μεγάλη κριτική για το γεγονός ότι στην Εθνική Αργεντινής δεν προσφέρει ανάλογα με αυτά που κάνει στην Μπαρτσελόνα. Ο συμπαίκτης του στους Καταλανούς, Ντάνιελ Άλβες, έριξε και άλλο λαδι στη φωτιά, λέγοντας ότι ο Μαραντόνα ζηλεύει τον διαδοχό του. «Είναι λογικό ο Μαραντόνα να ζηλεύει. Όταν έχεις καταφέρει όλα αυτά στο ποδόσφαιρο και βλέπεις κάποιον ο οποίος είναι έτοιμος να σε αντικαταστήσει, λογικό να αισθάνεσαι έτσι».\nΟ Μαραντόνα στο παρελθόν έχει κριτικάρει τον Μέσι, όπως και ο Τύπος της Αργεντινής, για την παρουσία του με το εθνόσημο στο στήθος, με τον σούπερ σταρ της Μπαρτσελόνα να μην έχει καταφέρει ακόμα να δείξει αυτά που κάνει στην Ισπανία.\nΑν τα καταφέρει ο Παναθηναϊκός φαντάζομαι θα το έχει κατακτήσει δίκαια επειδή κέρδισε πάρα πολλούς αγώνες πήρε περισσότερες νίκες".\n(Η δήλωση του μαροκινού για την κατάκτηση του πρωταθλήματος από τον Παναθηναϊκό που άναψε φωτιές στο Λιμάνι)\nΥπερόχο χαρακτήρισε το αποτέλεσμα των κατατακτήριων δοκιμών στην πίστα Άλμπερτ Παρκ, της Αυστραλίας, ο Σεμπάστιαν Φέτελ«Είναι ένα υπέροχο αποτέλεσμα για την ομάδα. Είναι προφανές ο αγώνας στο σπίτι του Μαρκ, αλλά εκείνος πήρε την Πολ Ποζίσιον στην Γερμανία, έτσι πατσίσαμε. Ωστόσο, αύριο είναι ένας μεγάλος αγώνας, νομίζω ότι κάναμε ένα βήμα με τις σημερινές κατατακτήριες».\nΣτα άκρα φαίνεται ότι θα οδηγηθεί η κόντρα του Ζοσέ Μουρίνιο με τον Μάριο Μπαλοτέλι. Ο τεχνικός της Ίντερ απέκλεισε, για πέμπτη συνεχή φορά, τον επιθετικό των "νερατζούρι" από την αποστολή για το ντέρμπι πρωταθλήματος με τη Ρόμα. Ο Μπαλοτέλι, που δεν είναι και ο πιο εύκολος χαρακτήρας του κόσμου, είχε εγκαταλείψει από το μεσημέρι το αθλητικό κέντρο της Ίντερ, στην Πινετίνα, αφήνοντας να εννοηθεί ότι ο αποκλεισμός του οφείλεται (και αυτή τη φορά) σε πειθαρχικό παράπτωμα.\nΣτο άτυπο... "μπρα ντε φερ" των δύο πλευρών, η διοίκηση της ιταλικής ομάδας στηρίζει πάντως τον προπονητή, όπως επιβεβαίωσε αργότερα με δηλώσεις του ο γενικός διευθυντής της Ίντερ, Ερνέστο Παολίλο. "Μπορώ μόνο να σας πω ότι οι αποφάσεις του Μουρίνιο είναι και αποφάσεις της διοίκησης. Είμαστε απολύτως σύμφωνοι με τον κόουτς", απάντησε χαρακτηριστικά ο Παολίλο στη σχετική ερώτηση των εκπρόσωπων του Τύπου.\nΑν υποθέσουμε ότι ένας βαθμός θα βάλει οριστικά τέλος στη φετινή περιπέτεια του Ηρακλή για την παραμονή στη μεγάλη κατηγορία, η αυριανή αναμέτρηση είναι μια πρώτης τάξης ευκαιρία για να αποκτηθεί. Ο Ηρακλής υποδέχεται τον ΠΑΣ, με... φόρα από τις τελευταίες επιτυχημένες αναμετρήσεις και ο Μπουμπένκο έχει αρκετές λύσεις στη διάθεσή του.\nΟ Σλοβάκος υπολογίζει πλέον και στους Γιαννούλη, Μιλάνο και Κατσαμπή που αντιμετώπισαν μικροτραυματισμούς αλλά, αφήνει εκτός αποστολής τους Mάρτος, Mάρκες και Παπαστεριανό. Οι τρεις τελευταίοι συνέχισαν το ατομικό πρόγραμμα, ενώ ο Πιλότο τη θεραπεία και παρακολουθούνται από το ιατρικό τιμ.\nΗ προετοιμασία ολοκληρώνεται σήμερα και οι "κυανόλευκοι" θα έχουν γνώση του αντιπάλου με κάθε λεπτομέρεια μέσα από βιντεο-κατασκοπεία που θα επιμεληθούν οι συνεργάτες του Μπουμπένκο και θα αναλύσει ο τελευταίος.\nΗ ενδεκάδα που κερδίζει δεν αλλάζει κατά τον τεχνικό του Ηρακλή και μετά την επιτυχία στην Κρήτη, θα επιμείνει στους ίδιους. Με τους 11 που ξεκίνησαν στο Παγκρήτιο κόντρα στον Εργοτέλη θα ξεκινήσει ο Μπουμπένκο τον Ηρακλή και εναντίων του ΠΑΣ και μοναδικό δίλλημα είναι ο Μπόγκνταν Μάρα, ο οποίος ξεπέρασε τον τραυματισμό του και είναι διαθέσιμος.\nΘέτει εκ νέου υποψηφιότητα για την προεδρία της UEFA ο Πλατινί\nΜία θητεία ίσον καμία για τον Μισέλ Πλατινί, ο οποίος θα είναι εκ νέου υποψήφιος για την προεδρία της UEFA. Ο 54χρονος Γάλλος παράγοντας ανακοίνωσε την απόφασή του κατά τη διάρκεια της ομιλίας του στο συνέδριο που έλαβε χώρα στο Ισραήλ. Όπως εξήγησε στην ομιλία του "υπάρχει πολλή δουλειά ακόμη να κάνω στο μέλλον και είμαι χαρούμενος που ανακοινώνω την υποψηφιότητά μου". Προσέθεσε δε πως "μεγαλύτερη πρόκληση για μένα ήταν να αποφασίσω αν θα κατέβω εκ νέου στις εκλογές".\nΜπορεί να μεσολαβεί ένας ολόκληρος χρόνος μέχρι τις εκλογές του 2011 (έχουν προγραμματιστεί για το Μάιο στο Παρίσι), ωστόσο ο Πλατινί ήθελε προφανώς να προλάβει τις εξελίξεις. Μετά από την αποθέωση άλλωστε που γνώρισε ο πρόεδρος της Ομοσπονδίας δύσκολα θα βρεθεί παράγοντας που θα επιδιώξει να τον κοντράρει.\nΟ Πλατινί ήταν ο εκείνος που διαδέχθηκε τον Λέναρντ Γιόχανσον στον προεδρικό θώκο της UEFA μετά από τη μεταξύ τους εκλογική μάχη το 2007.\nΗ καρδιά του ιταλικού ποδοσφαίρου χτυπάει στο «Ολίμπικο» το σαββατοκύριακο, με την αναμέτρηση Ρόμα-Ίντερ, ενώ του ισπανικού στο «Σαντιάγκο Μπερναμπέου» με Ρεάλ -Ατλέτικο.Η 32η αγωνιστική της Premier League επιφυλάσσει επικίνδυνες εξόδους για 2 από τους 3 διεκδικητές του τίτλου. Την αρχή κάνει το Σάββατο η Άρσεναλ που φιλοξενείται από την Μπέρμπιγχαμ, ενώ τη σκυτάλη παίρνει την Κυριακή η Μάντσεστερ Γιουνάτεντ η οποία αντιμετωπίζει εκτός έδρας την Μπόλτον. Εύκολη, θεωρητικά πάντα, αποστολή έχει η Τσέλσι που υποδέχεται την Άστον Βίλα.\nΣτην Primera Division, για την 29η αγωνιστική ξεχωρίζει το ντέρμπι της Μαδρίτης μεταξύ της Ρεάλ και της Ατλέτικο, στο «Σαντιάγκο Μπερναμπέου», την Κυριακή στις 22:00. Νωρίτερα και συγκεκριμένα το Σάββατο η Μπαρτσελόνα θα έχει φιλοξενηθεί από την Μαγιόρκα, ενώ η Βαλένθια επίσης παίζει εκτός έδρας, με την Σαραγόσα. Στη μάχη για την παραμονή στην μεγάλη κατηγορία, Χερέθ και Βαγιαδολίδ διασταυρώνουν τα ξίφη τους την Κυριακή στις 18:00.\nΣτην Ιταλία, την παράσταση για την 31η αγωνιστική κλέβει η αναμέτρηση του «Ολίμπικο», όπου η Ρόμα υποδέχεται την Ίντερ. Η Μίλαν θεωρητικά έχει πιο εύκολο έργο, με την Λάτσιο στο «Σαν Σίρο», ενώ η Γιουβέντους αντιμετωπίζει εντός έδρας την Αταλάντα, σε μία προσπάθεια να σταθεί και πάλι στα.. πόδια της. Η Τζένοα του Σωκράτη Παπασταθόπουλου αγωνίζεται με την Σιένα, στην Τοσκάνη.\nΣτην Bundesliga, η Μπάγερν Μονάχου έχει βατό έργο κόντρα στην Στουτγκάρδη, όμως τα... φώτα πέφτουν στο ντέρμπι της Μπάγερ Λεβερκούζεν με την Σάλκε, το οποίο ενδεχομένως να επιφέρει ανακατατάξεις στην βαθμολογία. Η Χέρτα του Φάνη Γκέκα αντιμετωπίζει την Ντόρντμουντ, ενώ η Νυρεμβέργη του Άγγελου Χαριστέα θα κοντραριστεί με την Βέρντερ Βρέμης εκτός έδρας.\nΗ Τβέντε στην Ολλανδία καλείται να διατηρήσει το προβάδισμα τίτλου που έχει, καθώς υποδέχεται την Σπάρτα Ρότερνταμ, ενώ ο Άγιαξ υποδέχεται την Χρίνινχεν. Η Αιντχόφεν παίζει μακριά από την έδρα της, με την Φένλο.\nΑφετηρία των πλέι οφ και στο Βέλγιο, με τις Άντερλεχτ, Μπριζ, Γάνδη, Κόρτρικ, Σιντ Τρούιτεντ, Ζούλτε Βάρεγκεμ. Το Σάββατο η Σιντ Τρούιτεν αντιμετωπίζει με την Μπριζ, ενώ την Κυριακή η Κόρτρικ φιλοξενεί την Γάνδη και η Άντερλεχτ την Ζούλτε Βάρεγκεμ.\nΜπορντό και Μονπελιέ δοκιμάζονται σε εκτός έδρας εξόδους στη Γαλλία. Η πρώτη με την Βαλενσιέν και η δεύτερη με την Λιλ. Στη μάχη για την παραμονή η Μπουλόν αντιμετωπίζει στο τοπικό ντέρμπι την Παρί, η Λε Μαν υποδέχεται τη Ρεν, ενώ η Γκρενόμπλ φιλοξενείται από την Λιόν.\nΑφετηρία για τα πλέι οφ με τη συμμετοχή της Ομόνοια, της Ανόρθωσης, του Απόλλωνα και του ΑΠΟΕΛ. Πρώτη αγωνιστική με τις αναμετρήσεις ΑΠΟΕΛ-Ομόνοια, Ανόρθωση-Απόλλων.\nΗ αντίστροφη μέτρηση για την αποχώρηση του Άαντ Ντε Μος από την Καβάλα ξεκίνησε. Ο αποκλεισμός από τον Άρη στα ημιτελικά του Κυπέλλου και κυρίως οι επιλογές του Ολλανδού τεχνικού συντέλεσαν ώστε ο Μάκης Ψωμιάδης να αποφασίσει το τέλος της συνεργασίας με τον 63χρονο τεχνικό. Μπορεί ο Μάκης Ψωμιάδης να δήλωσε στο παρελθόν ότι ο Άαντ Ντε Μος είναι ο Γιακούμπ της προπονητικής, αλλά πλέον ο Ολλναδός τεχνικός μετράει αντίστροφα για την αποχώρησή του από την Καβάλα.\nΗ οικογένεια Ψωμιάδη ήταν έξαλλη με τον 63χρονο τεχνικό και μάλιστα ζήτησε εξηγήσεις σε έντονο ύφος για τις περίεργες για άλλο ένα παιχνίδι επιλογές του που οδήγησαν την Καβάλα στον αποκλεισμό. Το σίγουρο είναι ότι παρά την επιθυμία του Ντε Μος να παραμείνει στην ομάδα, η απόφαση για νέο προπονητή στην Καβάλα είναι ειλημμένη.\nΕπίτιμος πρόεδρος της Μπαρτσελόνα είναι από την Παρασκευή, ο Γιόχαν Κρόιφ μετά από τη συνεδρίαση του Διοικητικού Συμβουλίου του συλλόγου.\nΗ απόφαση έγινε γνωστή το απόγευμα και αποτελεί έναν μικρό φόρο τιμής στον «ιπτάμενο Ολλανδό» για τις υπηρεσίες που προσέφερε στους Καταλανούς τόσο ως παίκτης, όσο και ως προπονητής. Σαν ποδοσφαιριστής μετακόμισε στην Βαρκελώνη από το Άμστερνταμ το 1973 και αμέσως έγινε ίνδαλμα για τους φιλάθλους της ομάδας από μία φράση του και μόνο: «Επέλεξα την Μπαρτσελόνα από την Ρεάλ Μαδρίτης, γιατί ποτέ δεν θα μπορούσα να αγωνιστώ σε μία ομάδα που να σχετίζεται με τον δικτάτορα Φράνκο», ενώ η λατρεία του κόσμου στο πρόσωπό του μεγάλωσε ακόμα περισσότερο όταν και επέλεξε ως όνομα για τον γιο του, το καταλανικό Ζόρντι.\nΑποτέλεσε μεγάλο πρωταγωνιστή στην κατάκτηση του πρώτου πρωταθλήματος της Μπαρτσελόνα (1974) από το 1960, το οποίο μάλιστα περιελάμβανε και μία μεγάλη νίκη επί της Ρεάλ Μαδρίτης με 5-0, στο «El Classico» του «Σαντιάγκο Μπερναμπέου» . Στην ιστορία φυσικά θα μείνει, εκτός όλων των άλλων, το γκολ που πέτυχε κόντρα στην Ατλέτικο Μαδρίτης, το οποίο απέκτησε τον χαρακτηρισμό «The Phantom Goal», καθώς ενώ η μπάλα ήταν ψηλά στον αέρα και έδειχνε να καταλήγει άουτ, εκείνος οριζοντιώθηκε και με το δεξί του πόδι της άλλαξε κατεύθυνση, με αποτέλεσμα να καταλήξει στα δίχτυα του Μιγκέλ Ρέινα που δεν κατάφερε να αντιδράσει.\nΔύο καταδίκες με αναστολή, μια αναβολή και μια αθώωση περιλάμβαναν οι σημερινές εκδικάσεις υποθέσεων στο αυτόφωρο δικαστήριο Καβάλας των οπαδών που συνελήφθησαν την Πέμπτη, πριν και μετά την διάρκεια του επαναληπτικού ημιτελικού αγώνα κυπέλλου μεταξύ Καβάλας-Αρη.\nΣυγκεκριμένα ένας οπαδός αθωώθηκε, ένας άλλος θα δικαστεί στις 7 Απριλίου λόγω απουσίας μαρτύρων, ενώ δυο ακόμα καταδικάστηκαν σε 10μηνη και 8μηνη φυλάκιση αντίστοιχα με αναστολή και περιοριστικούς όρους. Ακόμα συλληφθέντες ανήλικοι για αξιόποινες πράξεις στον ίδιο αγώνα, θα δικαστούν από δικαστήριο ανηλίκων.\nΟ Ταμαντανί Ενσαλίβα κατά τη διάρκειας της παρουσίασής του από τη Λίλεστρομ στους Νορβηγούς δημοσιογράφους τόνισε πως για να αγωνιστείς στην Ελλάδα θα πρέπει να καλές σχέσεις με τους "κατάλληλους" ανθρώπους. Επίσης δήλωσε πως έχει να αγωνιστεί από τον Δεκέμβριο, αλλά επισήμανε ότι νιώθει έτοιμος.\n"Νιώθω πραγματικά υπέροχα που βρίσκομαι στη Νορβηγία και την Λίλεστρομ.\nΘέλω να βοηθήσω τη νέα μου ομάδα να γίνει ακόμα καλύτερη. Θα δούμε πως θα πάει η χρονιά. Γνωρίζω το ενδιαφέρον πολλών συλλόγων για την απόκτησή μου.\nΔεν έχω αγωνιστεί από τον Δεκέμβριο, τα δίνω όμως όλα στην προπόνηση για να είμαι έτοιμος. Το αμέσως επόμενο διάστημα είναι ιδιαίτερα σημαντικό για την καριέρα μου. Η Ελλάδα είναι μία χώρα στην οποία πρέπει να διατηρείς καλές σχέσεις με τους κατάλληλους ανθρώπους", ήταν χαρακτηριστικά τα λόγια του πρώην παίκτη της ΑΕΚ...\nΟ Στέλιος Μανωλάς φιλοξενήθηκε στον "Sentra 103,3" και αναφέρθηκε στα πράγματα που αφορούν την ΑΕΚ, την ομάδα που "υπηρέτησε" τόσο ως παίκτης, όσο και ως τεχνικός διευθυντής. Η "σημαία" του "δικεφάλου για περίπου μία εικοσαετία τόνισε ότι η "Ένωση" χρειάζεται Έλληνες, όραμα και ικανότητα...\nΑναφερόμενος στους παίκτες και στο κατά πόσο επηρεάζονται από την όλη κατάσταση είπε: "Σίγουρα επηρεάζονται, διαβάζουν, πληροφορούνται. Είναι επαγγελματίες. Οι περισσότεροι είναι ξένοι κι έρχονται εδώ για να δουλέψουν. Παντού υπάρχουν αυτά τα προβλήματα και σε πολλές χώρες. Το θέμα είναι πως θα τα ελέγξεις".\nΟσον αφορά στη νέα διοίκηση τόνισε χαρακτηριστικά: "Δεν βλέπω νέα διοίκηση. Ο Πίσω από τον Αδαμίδη είναι ο Παπάς. Από την παραίτηση του Ντέμη (σ.σ.: Νικολαΐδη) δημιουργήθηκαν προβλήματα, τα οποία δημιουργούν πρόβλημα στην ομάδα, που είναι το παραγωγικό κομμάτι του όλου οικοδομήματος της ΑΕΚ".\nΓια τα χρέη των ομάδων τόνισε: "Αν εξαιρέσουμε το γερμανικό πρωτάθλημα, όλο το ευρωπαϊκό ποδόσφαιρο είναι βουτηγμένο στα χρέη. Η ΑΕΚ μετά το 2004 που μπήκε στο άρθρο 44, μπήκαν 7-8 άνθρωποι με επικεφαλής τον Ντέμη για να βοηθήσουν. Παρότι είχε χαμηλό μπάτζετ πήγαινε καλά, αλλά με μια κακή χρονιά όλο αυτό το πρότζεκτ κατέρρευσε. Κι αναγκάστηκαν αυτοί οι παράγοντες που έμειναν να μπουν μπροστά από το πουθενά, ενώ δεν είχαν άμεση σχέση με το ποδόσφαιρο".\nΓια τα χρέη και τον τρόπο που θα βγει η ομάδα από το τέλμα είπε: "Η ΑΕΚ χρωστάει πολλά και οι συγκυρίες την φέρνουν εν μέσω της παγκόσμιας κρίσης να χρωστάει πολλά. Θέλει λοιπόν οργάνωση για να δουλεύουν όλα σωστά, ίδια φιλοσοφία και κοινό όραμα. Και πάνω απ�όλα θέλει ικανότητα. Εφόσον οι άλλοι έχουν λεφτά και παίρνουν παίκτες, εμείς θα πρέπει να έχουμε ικανότητα να βρούμε φτηνότερους ή να έχουν ακαδημία να βγάζει παίκτες".\nΣτη συνέχεια έριξε τα "καρφιά" του για τον τρόπο που διοικείται η ΑΕΚ: "Δεν υπάρχει σοβαρότητα. Ξαφνικά ακούμε για τον Γκρέταρσον ότι έρχεται να αναλάβει τεχνικός διευθυντής, χωρίς να ξέρει κανείς τίποτα. μετά λένε ότι ο Ενσαλίβα μένει κι ανανεώνει και μετά από δυο μέρες φεύγει για άλλη ομάδα"!\nΕνας από τους λόγους που τον ώθησαν στην παραίτηση ήταν το ότι: "Δεν μπορούσα να δεχτώ ότι 10 από τους 11 παίκτες της ΑΕΚ είναι ξένοι, όταν εγώ έχω ξεκινήσει από τις ακαδημίες. Η ΑΕΚ πρέπει να πρωταγωνιστεί. Κι αυτό που έλεγε ο Ντέμης ότι το πρωτάθλημα είναι εφήμερη η χαρά κι όποιος θέλει να πάρει πρωτάθλημα να αλλάξει ομάδα δεν είναι σοβαρό".\nΣύμφωνα με δημοσίευμα της πορτογαλικής εφημερίδας "Α Βola", ο Ολυμπιακός ενδιαφέρεται άμεσα για την απόκτηση του Ντάνι Φερνάντες που αγωνίζεται ως δανεικός στον Ηρακλή, από τη Μπόχουμ. Μάλιστα, φέρεται να έχει ήδη χτυπήσει την πόρτα της γερμανικής ομάδας.\nΗ εφημερίδα χαρακτηρίζει τον Πορτογάλο τερματοφύλακα που στο παρελθόν έχει φορέσει τη φανέλα του ΠΑΟΚ και αγωνίζεται στον Ηρακλή με τη μορφή δανεισμού έως το τέλος της περιόδου, ως βασικό στόχο των "ερυθρόλευκων". Το ρεπορτάζ επίσης αναφέρει ότι ο Ολυμπιακός θεωρεί ιδανικό αντικαταστάτη του Αντώνη Νικοπολίδη τον Φερνάντες του οποίου το συμβόλαιο του με την Μπόχουμ ολοκληρώνεται το 2012.\nΟ Φερνάντες θεωρείται εξαιρετικά απίθανο να παραμείνει και τη νέα περιόδο στο "Καυτανζόγλειο". Η συμφωνία του Ιανουαρίου, θα κοστίσει ελάχιστα χρήματα στον Ηρακλή και συγκεκριμένα περίπου 60.000 ευρώ...\nΤα κάνει όλα και μάλιστα δήλωσε ότι τα έκανε και με τον Tiger Woods. Σιγά τ’ αυγά…\nΟι φετινές εμφανίσεις του Τζιμπρίλ Σισέ με τη φανέλα του Παναθηναϊκού έχουν προκαλέσει το ενδιαφέρον αρκετών ομάδων, ανάμεσα στις οποίες είναι και η Μπλάκμπερν, όπως αποκαλύπτει ιταλικό δημοσίευμα. Συγκεκριμένα το calcionews24 αναφέρει: «Ο μεγάλος στόχος για τη Μπλάκμπερν στη μεταγραφική περίοδο του καλοκαιριού θα είναι επιθετικός. Αυτό επιβεβαίωσε σήμερα σε συνέντευξη Τύπου που ο προπονητής των Ρόβερς, Σαμ Αλαρντάις: «Η προτεραιότητά μας για τη νέα σεζόν θα είναι ένας επιθετικός. Πάντα είχαμε πρόβλημα μπροστά από το τέρμα σε αυτό το πρωτάθλημα». Τα πρώτα ονόματα που κυκλοφόρησαν είναι αυτά των Σισέ του Παναθηναϊκού και Όλιτς της Μπάγερν Μονάχου».\nΟ... τελικός του Περιστέριου είναι προ των πυλών και ο Νίκος Νιόπλιας για ακόμη μια φορά, επιθυμώντας να είναι άπαντες στην «τσίτα», αναφέρθηκε στην δυσκολία της «μάχης» με τον Ατρόμητο. «Eδώ που έχουμε φτάσει είναι κομβικό το σημείο. Θα είναι δύσκολο το παιχνίδι, ο Ατρόμητος δεν θα έχει άγχος και εμείς πρέπει να είμαστε αυτοί που πρέπει για να πάρουμε το ματς και να κάνουμε ένα βήμα ακόμη για τον τίτλο. Δεν πρέπει σε καμία περίπτωση να εφησυχάζουμε, δεν θα μας χαριστεί ο Ατρόμητος» είπε μεταξύ άλλων ο 45χρονος προπονητής.\nΣτη σημερινή προπόνηση στο αθλητικό κέντρο της Παιανίας, οι ποδοσφαιριστές του Παναθηναϊκού έκαναν ζέσταμα, στη συνέχεια εκτέλεσαν ασκήσεις με πάσες και ακολούθως επιδόθηκαν σε παιχνίδι σε τέσσερις εστίες. Το πρόγραμμα ολοκληρώθηκε με τους ποδοσφαιριστές να χωρίζονται σε δύο γκρούπ, εκ των οποίων το πρώτο έπαιξε ποδοβόλλεϋ και το δεύτερο δίτερμα. Ποδοβόλλεϋ έκαναν όσοι ήταν βασικοί στο ντέρμπι με τον Ολυμπιακό και ο Νίνης. Ατομικά προπονήθηκαν οι Σπυρόπουλος και Δάρλας, ενώ ο Μαχλελής προπονήθηκε με την Golden Team.\nΑπό κει και πέρα, και όσον αφορά την ενδεκάδα αν και ο Νιόπλιας δεν άνοιξε τα χαρτιά του με κάποιο οικογενειακό διπλό τα πράγματα μοιάζουν λίγο πολύ ξεκάθαρα για τις περισσότερες θέσεις. Κάτω από τα δοκάρια θα είναι ο Τζόρβας, αριστερά ο Βύντρα, δεξιά ο Σεϊταρίδης και ο Κατσουράνης με τον Καντέ στο κέντρο της άμυνας. Σιμάο, Ζιλμπέρτο, Καραγκούνης στην μεσαία γραμμή, αριστερά Λέτο και στην κορυφή ο Σισέ. Για τα δεξιά φαίνεται να έχει προβάδισμα ο Νίνης αντί του Σαλπιγγίδη που δεν είναι σε καλή κατάσταση τον τελευταίο καιρό.\nΠάντως, υπάρχει και το σενάριο με την επιστροφή Σαριέγκι στην άμυνα και την μετατόπιση του Κατσουράνη στα χαφ αλλά δεν συγκεντρώνει αρκετές πιθανότητες, μιας και ο Βάσκος δεν είναι απόλυτα έτοιμος και θα ήταν μεγάλο ρίσκο σε ένα τέτοιο παιχνίδι να κάνει την επανεμφάνιση του μετά το πρόβλημα που τον ταλαιπωρούσε την τελευταία εβδομάδα.\n27 Μαρτίου 1960... Η ΑΕΚ και ο Παναθηναϊκός συνέχισαν με νίκες στην 21η αγωνιστική του πρωταθλήματος της Α' Εθνικής, σαν σήμερα πριν από 50 χρόνια. Ο Ολυμπιακός επικράτησε στο ντέρμπι του Απόλλωνα Αθηνών και πέρασε τρίτος, πάνω από την "ελαφρά ταξιαρχία". Ο Μέγας Αλέξανδρος Κατερίνης πέτυχε μεγάλη νίκη στο Αίγιο και έβαλε φωτιά στην ουρά, ανησυχώντας πολλές ομάδες.\nΜε γκολ του Νιφαδόπουλου ο Απόλλων Καλαμαριάς θριάμβευσε επί του Αρη, ενώ ο Τουμπέλης πέτυχε δύο γκολ στη νίκη του Ηρακλή επί του Πανιωνίου με ανατροπή!\nΑνάμεσα στους ξένους διαιτητές, έχουμε την εμφάνιση Σέρβου και Γερμανού.\nΜετά από 21 αγωνιστικές η βαθμολογία ήταν:\n(υπολογίζουμε και τα παιχνίδια που έγιναν στις 6 Απριλίου, έστω και αν χρονικά η βαθμολογία ποτέ δεν διαμορφώθηκε έτσι)\nΑπόλλων Αθηνών 48\nΠανιώνιος, Δόξα Δράμας και ΠΑΟΚ 44\nΕθνικός Πειραιά 39\nΑπόλλων Καλαμαριάς 37\nΜ. Αλέξ. Κατερίνης 33\nΑΕ Νίκαιας 27\nΣάββατο 26.03.1960, 15.45\nΑΕ Νίκαιας - ΑΕΚ 0-2\nΔιαιτητής: Ζιβόντα Βλάιτς (Σερβία)\nΓκολ: 21' κεφαλιά Σταματιάδης, 35' σουτ Νεστορίδης, 85' σουτ Πετρίδης.\nΑΕ Νίκαιας (Αλέκος Χατζησταυρίδης): Μάλλης, Λούμος, Σπετσιέρης, Σκαραμαγκάς, Φλωρέντζος, Δημητριάδης, Αντωνιάδης, Γιαννακός, Μπάλκος, Κοσμίδης, Σπαθάρης.\nΑΕΚ (Λούκας Χάρι Αουρέντνικ): Σεραφείδης, Τσαγγάρης, Διακάκης, Αναστασιάδης, Σοφιανίδης, Πολύζος, Ζωγράφος, Πετρίδης, Εμμανουηλίδης, Νεστορίδης, Σταματιάδης.\nΚυριακή 27.03.1960, 15.45\nΑπόλλων Καλαμαριάς - Αρης 1-0\nΔιαιτητής: Γκαστόνε Ροβέρσι (Ιταλία)\nΓκολ: 49' σουτ Νιφαδόπουλος.\nΑπόλλων Καλαμαριάς (Νίκος Αγγελάκης):Αυγητίδης, Μαλιόγλου, Π. Σακελλαρίδης, Μαυρόπουλος, Σαλαπασίδης, Ζαφειράκης, Θ. Παπαδόπουλος, Κυπριανίδης, Νιφαδόπουλος, Αβραμίδης, Μυταριώτης.\nΑρης (Σβέτισλαβ Γκλίσοβιτς): Πετράκης, Νανάκος, Παπαδόπουλος, Γιαννακόπουλος, Κεμαλίδης, Χατζηκώστας, Πέρρος, Παναγούλιας, Παπουτσόπουλος, Καλλιοντζής, Πασχαλίδης.\nΔόξα Δράμας - Εθνικός Πειραιά 1-0\nΓκολ: 12' πέναλτι Ιωάννου (χέρι Μελισσιάνου)\nΔόξα Δράμας (Τάκης Παπαρσενίου): Διονυσιάδης, Κοτρίδης, Ανδρεάδης, Θ. Λουκανίδης, Γεωργιάδης, Τζαφέρης, Πιστικός, Γρηγοριάδης, Ν. Λουκανίδης, Ναλμπάντης, Ιωάννου.\nΕθνικός Πειραιά (Ετόρε Τρεβιζάν): Δρακόπουλος, Κλικόπουλος, Κοζομπόλης, Μουνδρέας, Τσερεγκώφ, Σιδέρης, Μελισσιάνος, Παντέλογλου, Γράφας, Γεωργούλης, Καραουλάνης.\nΗρακλής - Πανιώνιος 2-1\nΔιαιτητής: Θεόδωρος Γιαβρόπουλος (Πειραιάς)\nΓκολ: 54' σουτ Τουμπέλης, 74' σουτ Τουμπέλης - 17' σουτ Γεωργόπουλος.\nΗρακλής (Πάνος Μάρκοβιτς): Χιώτης, Μπερεδήμας, Παπαθανασίου, Θ. Χασεκίδης, Ράμμος, Μπέλλης, Τσίγκος, Ιωαννίδης, Λιάρος, Τουμπέλης, Φάκας.\nΠανιώνιος (Γιάννης Χέλμης): Βαλλιάνος, Καψής, Π. Παπουλίδης, Καζαντζίδης, Γ. Παπουλίδης, Χάιτας, Καρράς, Γεωργόπουλος, Σαραβάκος, Μπραουδάκης, Χρονόπουλος.\nΟλυμπιακός - Απόλλων Αθηνών 2-0\nΔιαιτητής: Βικτόρ Σίκερ (Ελβετία)\nΓκολ: 40' σουτ Υφαντής, 54' σουτ Κ. Παπάζογλου.\nΟλυμπιακός (Μπρούνο Βάλε): Θεοδωρίδης, Ρωσσίδης, Στεφανάκος, Πολυχρονίου, Λαιμός, Κοτρίδης, Μπέμπης, Σιδέρης, Κ. Παπάζογλου, Ποσειδών, Υφαντής.\nΑπόλλων Αθηνών (Τζίνα Κίριλ Σιμονόφσκι): Ταουξής, Μαυρόπουλος, Βασιλείου, Μουστάκας, Δερμάτης, Α. Καμάρας, Σκορδάς, Μαστρακούλης, Χολέβας, Γ. Καμάρας, Σεραφείδης.\nΠαγκορινθιακός - ΠΑΟΚ 0-0\nΠαγκορινθιακός (Γαβριήλ Γαζής): Χατζής, Παπαφίλης, Μήττας, Πατριαρχέας, Νέζης, Αδαμαντίδης, Τασίνος, Μαντάς, Κόης, Μιχαλάκης, Κόλλιας.\nΠΑΟΚ (Ζάρκο Μιχάιλοβιτς): Πρόγιος, Χασιώτης, Ραπτόπουλος, Μαργαρίτης, Κεμανίδης, Κερμενίδης, Νικολαϊδης, Χαβανίδης, Συμεωνίδης, Κιουρτζής, Κωστής.\nΠαναθηναϊκός - Προοδευτική 2-1\nΔιαιτητής: Γιόσεφ Μπίντερ (Γερμανία)\nΓκολ: 24' σουτ Δομάζος, 71' κεφαλιά Γεωργιάδης - 77' σουτ Μητώσης.\nΠαναθηναϊκός (Αντώνης Μηγιάκης): Βουτσαράς, Τζουνάκος, Λινοξυλάκης, Αγγελόπουλος, Ανδρέου, Δομάζος, Θεοφάνης, Γεωργιάδης, Μπενάρδος, Παπαεμμανουήλ, Νεμπίδης.\nΠροοδευτική (Γιούρκας Σεϊταρίδης): Αναστασιάδης, Φίλιος, Χ. Βεργίδης, Γεωργιτσάκης, Γερμενής, Βαραμέντης, Δαούτης, Σουρούνης, Μπέσης, Χριστοφίδης, Μητώσης.\nΠαναιγιάλειος - Μ. Αλέξ. Κατερίνης 1-2\nΓκολ: 90' σουτ Αγγελίνας - 15' σουτ Κυζίρογλου, 33' σουτ Αμανατίδης.\nΠαναιγιάλειος (Δημήτρης Κόλλιας): Βουλόγκας, Μαμάσης, Ζουμπούλης, Μαργαρίτης, Καρακατσάνης, Χαλκιάς, Κορνηλάκης, Ζευγώλης, Ραδίτσας, Σοφιανός, Αγγελίνας.\nΜ. Αλέξανδρος Κατερίνης (Λέοπολντ Ρες): Δρανδάκης, Κεφαλίδης, Θ. Κυζίρογλου, Θ. Αναστασιάδης, Καρανταγλίδης, Β. Καραφουλίδης, Καρπούζας, Ορφανίδης, Ταξίδης, Μπίκας, Αμανατίδης.\nΜοιάζει με σενάριο βγαλμένο από ταινία, όμως είναι πέρα για πέρα αληθινό. Τη στιγμή που οι Χέσους Ντάτολο και Ραούλ Μπράβο βρίσκονταν στο σπίτι του πρώτου στη Βούλα το βράδυ της Πέμπτης(25/3, 11:00GR), ένοπλοι ληστές με καλάζνικοφ εισέβαλαν σε αυτό και έκλεψαν χρήματα, πιστωτικές κάρτες και άλλα αντικείμενα!Οι δύο ποδοσφαιριστές του Ολυμπιακού κατόρθωσαν να διαφύγουν, αλλά ήταν σοκαρισμένοι μετά από το γεγονός, ενώ ο αργεντινός κατέθεσε μήνυση κατά αγνώστων. Παράλληλα οι δύο παίκτες ενημέρωσαν την ομάδα, με το θέμα να συζητείται στις τάξεις της. Αν και σε άσχημη ψυχολογική κατάσταση πάντως, αμφότεροι συμπεριλήφθηκαν στην αποστολή για το παιχνίδι με την Ξάνθη.\nΑξίζει να σημειωθεί ότι από το σοκ, ο Ντάτολο ήθελε να μαζέψει τα πράγματά του και να φύγει από την Ελλάδα, αλλά οι άνθρωποι του Ολυμπιακού τον καθησύχασαν και στη συνέχεια ήρθαν σε επικοινωνία με την ιδιοκτήτρια της πολυτελούς βίλας ώστε να τοποθετηθούν πιο σύγχρονα συστήματα ασφαλείας.\nO Ντάτολο μένει στο σπίτι που νοίκιαζε ο Ολυμπιακός στον Ζίκο και αυτή είναι η δεύτερη φορά τα τελευταία χρόνια όπου παίκτης των πειραιωτών έπεσε θύμα ληστείας, καθώς πριν κάποια χρόνια, κλέφτες είχαν εισβάλει στο σπίτι του Ριβάλντο, αλλά ο βραζιλιάνος δεν ήταν εκείνη τη στιγμή στο σπίτι του αφού απουσίαζε με την ομάδα στο εξωτερικό για κάποιο αγώνα.\nΟ Νιόπλιας είχε προγραμματίσει να δώσει ρεπό στους παίκτες του Παναθηναϊκού μαζί με την Κυριακή του Πάσχα και το Μεγάλο Σάββατο. Ομως μετά το γκολ που δέχθηκαν οι πράσινοι στις καθυστερήσεις από τον ΠΑΣ Γιάννινα, το διήμερο έγινε μια μέρα, αφού το Μ. Σάββατο θα γίνει κανονικά προπόνηση!\nΣτο ναό του... Ποσειδώνα στην Παραλιακή διασκέδασαν το βράδυ της 25ης Μαρτίου το νέο... hot ζευγάρι του αθλητισμού και της showbiz, Γιάννης Μανιάτης και Σάσα Μπάστα, που αποχώρησαν από το κέντρο μόλις είπε... καλημέρα ο Πάνος Κιάμος.\nΜπονόβας: «Πρέπει να γίνουν καλύτερες κινήσεις στον Ηρακλή»\nΓια το παιχνίδι του Ηρακλή με τον ΠΑΣ Γιάννινα μίλησε στο «Αθλητικό Metropolis» ο Ανδρέας Μπονόβας. Ο βετεράνος ποδοσφαιριστής που έπαιξε και στις δύο ομάδες τόνισε πως: «μετά τα τελευταία αποτελέσματα έχει ανέβει η ψυχολογία του ΠΑΣ. Είναι δύσκολο το πρόγραμμα όμως θα παλέψουν και τα τρία παιχνίδια μέχρι το τέλος. Με τον Παναθηναϊκό είναι το τελευταίο παιχνίδι και πολλά εξαρτώνται από το πόσο ενδιαφέρομενος θα είναι ο Παναθηναϊκός. Ζούνε όλοι γι΄ αυτό το παιχνίδι με τον Ηρακλή. Δεν επηρεάζονται από το γεγονός πως ο Ηρακλής είναι αδιάφορος. Ο Ηρακλής έχει καλή ψυχολογία στα τελευταία παιχνίδια και στο Καυτανζόγλειο πρέπει να υπερβάλλεις εαυτό για να πάρεις μία νίκη».\nΓια τη συμμετοχή του ΠΑΣ στο κύπελλο τόνισε: «Νομίζω ότι όλοι σκέφτονται τη σωτηρία. Ο κ. Αναστόπουλος ξεκούρασε παίκτες στο κύπελλο γιατί το πρώτο μέλημα είναι να σωθεί η ομάδα».\nΓια την ομάδα του Ηρακλή υπογράμμισε: «Αναμφίβολα περίμενα καλύτερα πράγματα μετά το ξεκίνημα του καλοκαιριού. Πήρε καλούς παίκτες όμως ο κ. Προτάσοφ δεν μπόρεσε να «δέσει» σύντομα την ομάδα με αποτέλεσμα να παλεύει για την σωτηρία. Νομίζω πρέπει να υπάρχει καλύτερη οργάνωση και καλύτερες επιλογές. Ο κόσμος αγαπάει και στηρίζει την ομάδα όμως πρέπει να γίνουν καλύτερες κινήσεις. Δεν ξέρω τώρα τι ακριβώς γίνεται με τα διοικητικά, όμως θεωρώ ότι η ομάδα πρέπει να πλαισιωθεί με παλιούς ποδοσφαιριστές όπως ο Χατζηπαναγής, ο Δανιήλ Παπαδόπουλος, ο Ζήφκας… ώστε να βοηθήσουν τον άνθρωπο αυτό που κάνει μία επένδυση.\nΗ Μπρέντα επιβλήθηκε της Ντεν Χάαγκ στο πρώτο χρονικά παιχνίδι της 29ης αγωνιστικής και διατηρήθηκε στην ένατη θέση του βαθμολογικού πίνακα, ενώ οι ηττημένοι που δεν κατάφεραν να αποσπάσουν το θετικό αποτέλεσμα, παρέμειναν στην ουρά και κινδυνεύουν να βρεθούν στη ζώνη του υποβιβασμού. Η Μπρέντα "καθάρισε" τη νίκη στα τελευταία λεπτά, όπου πέτυχε τα δύο από τα τρία της τέρματα.\n1-0 Λούρλινγκ 34'\n2-0 Κβάκμαν 80'\n3-0 Αμόα 87'\nΤο δεύτερο εισιτήριο για τον τελικό του Κυπέλλου Βελγίου εξασφάλισε η Σερκλ Μπριζ. Στον αγώνα ρεβάνς με την Ρόζελαρ ηττήθηκε εκτός έδρας με σκορ 3-1, αλλά είχε νικήσει 3-0 στον πρώτο ημιτελικό, οπότε χάρη στο εκτός έδρας γκολ του Βόσεν στο 3' (πέναλτι) πήρε την πρόκριση για τον τελικό της διοργάνωσης, όπου θα αντιμετωπίσει τη Γάνδη.\nΟ Ντισα πέτυχε δύο γκολ για τους γηπεδούχους (34΄, 71΄), ενώ το 2-1 έκανε στο 60΄ ο Χαϊγκεμπαρτ.\nΗ Μαρίτιμο σταμάτησε το αήττητο σερί που έτρεχε η Σπόρτινγκ Λισσαβόνας στα τελευταία πέντε ματς, καθώς στην αναμέτρηση που άνοιξε την αυλαία της 24ης αγωνιστικής νίκησε με 3-2 και "αναρριχήθηκε" στην έβδομη θέση του βαθμολογικού πίνακα με 30 βαθμούς.\n1-0 17' Τσχο\n1-1 36' Περέιρα\n2-1 82' αυτογκόλ Πονγκόλ\n3-1 89' Πίτμπουλ\n3-2 90' Πονγκόλ πεν.\nΣε τροχιά Ευρώπης βρίσκεται η Αϊντραχτ Φρανκφούρτης, ύστερα από τη νίκη που πέτυχε επί της Μπόχουμ εκτός έδρας, στην αναμέτρηση που άνοιξε την αυλαία της 28ης αγωνιστικής. Οι φιλοξενούμενοι αν και βρέθηκαν από νωρίς πίσω στο σκορ, κατάφεραν και "γύρισαν" το παιχνίδι.\nΣυγκεκριμένα μόλις στο ένατο λεπτό ο Χόλτμπι άνοιξε το σκορ για την Μπόχουμ, αλλά ο Ρους στο 28' έφερε το παιχνίδι στα ίσα. Στο 64' ο Κάιο λύτρωσε την Αϊντραχτ και τις χάρισε το τρίποντο που την έστειλε στην έβδομη θέση του βαθμολογικού πίνακα.\nΣτην πρόκριση στον τελικό του κυπέλλου αναφέρθηκε ο Κριστιάν Νασούτι. Ο στόπερ του ’ρη, μιλώντας στο ΑΡΗΣ FM 92,8, και ήταν απόλυτα ικανοποιημένος για την πορεία της ομάδας: "Το διασκεδάσαμε πάρα πολύ με τον κόσμο μας, αλλά δεν υπάρχει, δυστυχώς, άλλος χρόνος και τώρα συγκεντρωνόμαστε στο παιχνίδι της Κυριακής με το Λεβαδειακό, που είναι πολύ σημαντικό.\nΤα συνθήματα που ακούγονταν και ο ενθουσιασμός ήταν πάρα πολύ έντονα. Κι εμείς οι ίδιοι παρασυρθήκαμε και δε φανταζόμασταν ότι θα βρούμε τόσο κόσμο να μας περιμένει και να πανηγυρίσει μαζί μας. Προσπάθησα να πάρω από το κινητό μου εικόνες, ώστε να τα διηγούμαι και να τα μεταφέρω στους φίλους μου και τους γνωστούς μου".\nΓια τον τελικό του Κυπέλλου σημείωσε: "Από την αρχή ο κόσμος με αγκάλιασε και ένιωσα μέλος της οικογένειας αυτής που λέγεται Αρης. Ανταποδώσαμε αυτά που μας δίνουν, με τη χαρά που, με τη σειρά μας, τους δώσαμε. Πρέπει τώρα να τους προσφέρουμε ακόμη μία χαρά με την κατάκτηση του Κυπέλλου".\nΑναφορικά με την κατάσταση της ομάδας και τα επόμενα παιχνίδια που ακολουθούν, τόνισε: "Δώσαμε πολλά ματς, καταβάλλαμε μεγάλη προσπάθεια και υπάρχει κάποια κούραση. Μπορούμε να κλείσουμε τώρα ακόμη έναν στόχο. Έχουμε πολύ μεγάλη όρεξη και διάθεση.\nΈρχεται ένα δύσκολο παιχνίδι. Ο Λεβαδειακός έρχεται να μας αντιμετωπίσει, ενώ βρίσκεται σε καλή αγωνιστική στιγμή, που προσπαθεί να κερδίσει την παραμονή του και έχει ψυχολογία. Εμείς με τον κόσμο μας στο πλευρό μας και την όρεξή μας, δεν έχουμε τίποτα να φοβηθούμε.\nΑν κερδίσουμε τη Λιβαδειά, θα έχουμε κάνει ένα σημαντικό βήμα για τα πλέιοφς. Η Καβάλα είναι μερικούς βαθμούς πίσω, αλλά έχει το πλεονέκτημα κάποιων αγώνων μέσα στην έδρα της. Εμείς δίνουμε τώρα το τελευταίο παιχνίδι εντός έδρας. ’ρα, το βήμα για την ομάδα μας θα είναι να κερδίσουμε τη Λιβαδειά και να κλείσουμε την υπόθεση των πλέι οφ σταδιακά".\nΤέλος, ιδιαίτερα ενθουσιασμένος και εντυπωσιασμένος, ο αμυντικός άσσος του Αρη έκανε ένα σχόλιο σχετικά με τη συνέχεια του Κυπέλλου: "Αν αυτό έγινε για την είσοδό μας στον Τελικό, φανταστείτε τι θα γίνει με την κατάκτηση του τροπαίου. Είναι κάτι που δεν μπορούμε να το φανταστούμε, το πώς, για παράδειγμα, θα μας υποδεχθούν οι οπαδοί μας όταν θα κατεβαίνουμε από το αεροπλάνο. Αρα, όλοι μαζί και ενωμένοι θα προσπαθήσουμε να κάνουμε το όνειρο όλων μας πραγματικότητα".\nΑρκετές αλλαγές αναμένεται να έχει στη σύνθεσή του ο ΠΑΟΚ στο ματς με την ΑΕΛ στο "Αλκαζάρ". Ο Φερνάντο Σάντος σε σχέση με την ενδεκάδα που παρέταξε στο ματς με την ΑΕΚ στην Τούμπα σκέφτεται αλλάξει τουλάχιστον τέσσερις παίκτες. Ετοιμοπόλεμος ο Μουσλίμοβιτς, εκτός ο Πάμπλο Γκαρσία...\nΗ προετοιμασία του "δικεφάλου" ενόψει του ματς της 28ης αγωνιστικής συνεχίστηκε το πρωί της Παρασκευής με το προπονητικό πρόγραμμα να περιλαμβάνει ασκήσεις τακτικής υπό τις οδηγίες του Φερνάντο Σάντος.\nΗ προπόνηση των "ασπρόμαυρων" πραγματοποιήθηκε στη Σουρωτή και συμμετείχαν κανονικά όλοι οι ποδοσφαιριστές, πλην βεβαίως του τραυματία Κριστιάνο, που βρίσκεται εδώ και μέρες στην Πορτογαλία, αναρρώνοντας από την επέμβαση αποκατάστασης χιαστών.\nΣε ότι αφορά τις αλλαγές που σκέφτεται να κάνει ο Σάντος ξεκινάνε από τα μετόπισθεν και φτάνουν μέχρι τη γραμμή κρούσης. Στη δεξιά πτέρυγα αναμένεται να επιστρέψουν οι Σνάουτσνερ και Βιεϊρίνια, ενώ ο Γιώργος Φωτάκης θα αντικαταστήσει τον τιμωρημένο Πάμπλο Γκαρσία.\nΑξίζει επίσης να αναφέρουμε ότι στο οικογενειακό διπλό της Πέμπτης ο Πορτογάλος τεχνικός δοκίμασε τον Τσιρίλο αντί του Μαλεζά στο κέντρο της άμυνας και τον Εντίνιο στην κορυφή της επίθεσης αντί του Μουσλίμοβιτς. Την Παρασκευή πάντως ο Βόσνιος επιθετικός προπονήθηκε κανονικά καθώς ξεπέρασε τις ενοχλήσεις που αισθανόταν στο γόνατο και τέθηκε στην διάθεσή προπονητή του.\nΤο Σάββατο, οι ποδοσφαιριστές του "δικεφάλου" θα προπονηθούν στις 10.30 το πρωί στην Τούμπα και εν συνεχεία θα μεταβούν στη Λάρισα, για την αναμέτρηση της Κυριακής.